Objavljena studija slučaja - prednosti i nedostaci sistema elektronskih dnevnika - Beogradska otvorena škola\nObjavljena studija slučaja - prednosti i nedostaci sistema elektronskih dnevnika\nBeogradska otvorena škola (BOŠ) je objavila studiju slučaja „Elektronski dnevnici i zaštita podataka o ličnosti učenika“ u čijem fokusu je obrada ličnih podataka učenika u okviru sistema elektronskih dnevnika (esDnevnik). Studija daje odgovore na pitanja kakve efekte je imala digitalizacija na obrazovanje i zaštitu ličnih podataka, a nudi i analizu povrede prava na privatnost i reakcije nadležnih organa u tim slučajevima. Da li je projekat esDnevnik ispunio sva očekivanja, doprineo većem stepenu digitalne pismenosti nastavnika, a sve u skladu sa dugoročnim ciljem - održivom digitalizacijom prosvete?\nMinistarstvo prosvete nauke i tehnološkog razvoja je prethodnih godina radilo na digitalizaciji evidencije o obrazovno-vaspitnom radu učenika, a 2018. godine je započelo sistemsko uvođenje elektronskog sistema dnevnika (esDnevnika). Međutim, slučajevi hakerskih napada, nedozvoljenog deljenja podataka za logovanje i neadekvatne mere zaštite podataka o ličnosti su pokazali da nadležno ministarstvo nije u dovoljnoj meri vodilo računa o standardima i pravilima koji regulišu zaštitu podataka o ličnosti prilikom uspostavljanja esDnevnika. Studija slučaja ukazuje na načine na koje bi problemi u ovoj oblasti trebalo da budu otklonjeni, a zaštita podataka o ličnosti dece i mladih unapređena. Dokument nudi tri nivoa rešenja. Na normativnom nivou se preporučuje standardizacija pravila vođenja evidencije ocena učenika osnovnih i srednjih škola, bilo da se radi o državnim ili privatnim ustanovama, i otklanjanje svih dilema koje se javljaju u formulacijama u pravnim propisima koji regulišu rad elektronskih dnvenika. Na institucionalnom nivou je prepoznata potreba za unapređenjem tehničkih mera zaštite sigurnosti i bezbednosti ličnih podataka od strane nadležnog ministarstva. Posebna pažnja se skreće na važnost edukacije i podizanja svesti prosvetnih radnika, roditelja i učenika o sajber pretnjama i važnosti zaštite podataka o ličnosti, kako bi sistem elektronskih dnevnika funkcionisao u skladu sa standardima odgovornog korišćenja tehnologije.\nStudija slučaja je izrađena u okviru projekta „Sačuvaj privatnost – odupri se pritisku“ koji Beogradska otvorena škola sprovodi u saradnji sa Partneri Srbija, SHARE Fondacijom, Udruženjem Da se zna!, NVO ATINA i Inicijativom A11, a uz podršku Delegacije Evropske unije u Republici Srbiji.


Svi priželjkuju pobedu | Politika, 24. decembar\nBeograd -- Sutra tačno u ponoć počinje predizborna tišina. Privodeći kampanju kraju, uvereni da su i one neodlučne ubedili da treba da glasaju učesnici u pedizbornoj trci, već daju i prve prognoze rezultata izbora.\nDSS O POSTIZBORNIM KOALICIJAMA: Predsednik Demokratske stranke Srbije Vojislav Koštunica izjavio je juče da ta partija neće ulaziti u postizborne koalicije sa onima koji su odgovorni za stanje u državi do 2000. godine, kao ni sa onima koje su odgovorni za stanje u poslednje tri godine. Koštunica je rekao da će o postizbornim koalicijama razgovarati tek posle izbora, kada se bude znalo kome je narod poklonio poverenje.\nPrvi cilj nove vlade mora da bude uspostavljanje pravne države i borba protiv korupcije, jer smo sa time imali problem sa Demokratskom strankom i onima koji su vladali do 2000. godine, a drugi očuvanje državne zajednice Srbija i Crna Gora, kazao je Koštunica.\nNa primedbu da mogući koalicioni partner DSS, stranka G17 Plus, ima potpuno drugačiji program i da se zalaže za samostalnu Srbiju, Koštunica je odgovorio da to pitanje neće biti sada rešavano, ali i da bilo ko sada može da izađe sa nekim stavom koji će da bude potpuno irelevantan. Dodao je da će pitanje državne zajednice biti rešavano za nešto više od dve godine.\n"Buduća vlada mora da bude formirana na osnovu temeljnog ugovora kojim će stranke preuzeti obaveze i jasno određene ciljeve i rokove", rekao je Koštunica, navodeći da će njegova stranka prvo razgovarati o ciljevima i rokovima za njihovo ostvarivanje, pa tek onda o ministarstvima u vladi.\nKao tri cilja posle izbora, Koštunica je istakao donošenje novog ustava, kao temelja pravne države, reformi i najboljeg znaka diskontinuiteta sa prethodnim režimom, zatim usvajanje novog Poslovnika o radu Skupštine Srbije kako bi parlament radio i bio po meri svih stranaka, kao i rešavanje pitanja izbornog zakona.\nG17 PLUS O EKSTRAPROFITU: Potpredsednik G17 Plus Mlađan Dinkić, prilikom jučerašnje posete Kikindi, Čoki i Bačkoj Topoli ponovio je da će, ukoliko G17 Plus dođe na vlast, Srbija postati ekonomski jaka pravna država u kojoj će zakon biti jednak za sve i obećao da će novac od poreza na ekstraprofit, koji je vraćen kompaniji braća Karić, biti do poslednjeg dinara ponovo vraćen u budžet.\n"G17 Plus je jedina stranka koja je javno zatražila da se 2,4 milijarde dinara vrate u budžet, dok ostali ćute", rekao je Dinkić.\nSRS O POBEDI: Funkcioner Srpske radikalne stranke Aleksandar Vučić izrazio je juče očekivanje da će ta partija na vanrednim parlamentarnim izborima ubedljivo pobediti u Vojvodini i na Kosovu i Metohiji.\nVučić je na konferenciji za novinare kazao da očekuje da pobeda SRS-a "pored pobede na Kosovu i Metohiji, najubedljivije bude izražena u Vojvodini" i da očekuje da će "imati najmanje duplo više glasova od drugoplasiranog u srpskoj Vojvodini".\nKomentarišući izjavu direktora Balkanske inicijative pri američkom Institutu za mir Danijela Servera, da će ulazak SRS-a u buduću Vladu Srbije povećati simpatije sveta za one koji se zalažu za nezavisnost Kosova i Metohije, Vučić je kazao da će Kosovo ostati u Srbiji samo ako radikali budu na vlasti.\nOn je podsetio da su predstavnici američke i evropske administracije jasno naveli da će prihvatiti svaku volju građana Srbije izraženu na predstojećim parlamentarnim izborima, ocenivši da su poslali takvu poruku jer "očekuju da će SRS pobediti".\nLS O VOJSCI I POLICIJI: Liberali Srbije pozvali su juče građane da u nedelju, 28. decembra, daju svoje poverenje kandidatima sa izborne liste "Dušan Mihajlović-LS", kao ljudima koji su obavili onaj deo posla koji im je poveren, a to je reforma policije.\n"Sasečen je organizovani kriminal, rešena su brojna politička i druga ubistva iz prošlosti, raskinuta veza mafije i države, stopiran šverc cigareta, nafte, kafe, a u Srbiji više nema straha od policijskog pendreka", rekla je potpredsednik Liberala Srbije Rebeka Božović na konferenciji za novinare u Beogradu.\nKako je rekla, LS će se boriti za čast i dostojanstvo policijske i vojne profesije i zaštitu državnih i nacionalnih interesa kroz neizručivanje oficira vojske i policije koji su služili na Kosovu i Metohiji.\nDA O NOVOJ VLADI: Nova vlada treba da ima program vezan za evropske integracije, ali usklađen sa stvarnošću, kao i strategiju kako rešavati probleme, jer u Srbiji se teško živi, ocenio je juče predsednik Demokratske alternative Nebojša Čović. "U okviru te strategije moraju se odrediti jasni nosioci vlasti, doneti jasni i brzi programi zapošljavanja, nova fiskalna politika u okviru koje će porezi biti manji, a kamate na kredite četiri do osam odsto na godišnjem nivou", rekao je Čović.\nOn je dodao da će jedan od prioriteta nove vlasti biti i donošenje ustava koji će podrazumevati Kosovo i Metohiju unutar Srbije, koji će biti "održiv" i za "sva vremena", a ne da ga uskoro neke nove vlasti opet pišu.\nSPO O IZBORNIM REZULTATIMA: Šef izbornog štaba Srpskog pokreta obnove Vlajko Senić ocenio je juče da će Koalicija SPO-a i Nove Srbije biti treća po snazi u budućem parlamentu Srbije.\nNa konferenciji za novinare Senić je rekao da je izvesno da će ta koalicija biti treća, dodajući da u preostalim danima kampanje "imaju neka iznenađenja" i da "očekuje da će se situacija dodatno popraviti"".Konačnu reč daće birači 28. decembra", rekao je Senić i pozvao sve Beograđane da dođu danas na završni miting te koalicije koji će početi u 17 sati na Trgu Republike.\nSPS O SVOJIM OČEKIVANJIMA: Ivica Dačić, predsednik IO socijalista juče je u Aranđelovcu rekao da očekuje da će za SPS glasati svi koji su ostali bez posla, bez svojih fabrika u kojima su godinama radili i starali, seljaci koji nemaju računicu da se više bave poljoprivredom i studenti koji su doveli DOS–ovce na vlast, a oni su im se revanširali uvođenjem visokih školarina.\nSNS–NB O SARADNJI SA HAGOM: Predsednik Narodnog bloka Nebojša Pavković izjavio je juče da je za koaliciju Socijalističke narodne stranke i Narodnog bloka dobar izborni rezultat prelazak cenzusa i formiranje jake poslaničke grupe u Skupštini Srbije.\nNa konferenciji za novinare Pavković je ocenio da Evropa neće zauzeti negativan stav prema Srbiji ukoliko "određene poslaničke grupe uđu u parlament".\nAko je bilo koja opcija problem za integraciju Srbije u Evropu, stranke i koalicije se moraju povući iz vlade i parlamenta, rekao je Pavković. "Nismo za to da po svaku cenu zastupamo opciju koja je štetna po Srbiju", kazao je nekadašnji načelnik Generalštaba Vojske Jugoslavije, koji je pred Haškim tribunalom optužen za ratne zločine.\nPRIVREDNA SNAGA SRBIJE I DIJASPORE O PREDUZEĆIMA: Branko Dragaš predsednik Privredne snage Srbije, ocenjujući da je privreda Srbije bolesna, na jučerašnjoj konferenciji za novinare, predstavio je projekat Klinike za bolesna preduzeća. Ova ideja nastala je u Singapuru 1986. godine. Za sedam godina 70 hiljada singapurskih firmi prošlo je takvu kliniku i sada je singapurska ekonomija među prvima u svetu, rekao je Dragaš.


Opštine opet kasne sa legalizacijom - Dnevni list Danas\nPočetna » Ekonomija » Opštine opet kasne sa legalizacijom\nDanas ističe rok za zapošljavanje radnika na ozakonjenju objekata\nOpštine opet kasne sa legalizacijom\n* U Kraljevu smo nezvanično saznali da se među uslovima za dobijanje jednog od 15 radnih mesta, koliko je navodno predviđeno za ovaj posao, pominje i pribavljanje sigurnih glasova za vladajuću partiju; "Nemamo nikakvu informaciju za vas", bilo je sve što su nam rekli u kabinetu gradonačelnika\nIako je pre dve nedelje Ministarstvo građevinarstva najavilo da će do kraja januara biti zaposleno 889 ljudi koji bi radili na poslovima ozakonjenja bespravnih objekata, u većini lokalnih samouprava do juče to nije urađeno.\n2Piše: Lj. Bukvić 31. januara 2017. 15.00\nU većini opština sa kojima smo kontaktirali još nemaju spremne odgovore na pitanja kada će tačno i koliko ljudi zaposliti, a u pojedinim, iako je prvi rok za to istekao još jesenas, još nije završen ni popis nelegalnih objekata.\n– Tokom januara, 130 gradova i opština u Srbiji zaposliće 889 novih radnika koji će isključivo biti angažovani na bržem sprovođenju Zakona o ozakonjenju objekata – rečeno je 15. januara u Ministarstvu građevinarstva.\nU pokušaju da saznamo u kojoj je fazi u pojedinim opštinama popis nelegalnih objekata, kao i kakva je dinamika zapošljavanja radnika na ovim pozicijama, u većini lokalnih samouprava dobili smo odgovor da sačekamo.\nU Kraljevu smo nezvanično saznali da se među uslovima za dobijanje jednog od 15 radnih mesta koliko je navodno predviđeno za ovaj posao pominje i pribavljanje sigurnih glasova za vladajuću partiju. Međutim, te navode u kabinetu gradonačelnika nismo uspeli da proverimo. Na konkretna pitanja, rečeno nam je samo – i to nimalo ljubazno – da „nemaju baš nikakvu informaciju za nas“.\nU Službi za informisanje Grada Beograda ostali smo takođe bez konkretnih odgovora jer su nas za to uputili na Ministarstvo građevinarstva.\nJedini konkretan odgovor na pitanja koja smo poslali na 12 adresa, do juče dobili smo iz Subotice.\n– U Gradu Subotici nije završen popis nelegalnih objekata, a Komisija za davanje saglasnosti za novo zapošljavanje i dodatno radno angažovanje kod korisnika javnih sredstava donela je Zaključak, kojim se između ostalog, Gradu Subotici daje saglasnost za angažovanje pet lica po osnovu ugovora o privremeno povremenim poslovima za poslove ozakonjenja objekata – istakla je za Danas načelnica Gradske uprave Marija Ušumović Davčik.\nOna je naglasila kako je Ministarstvo građevinarstva jedinicama lokalne samouprave preporučilo da to budu lica sa evidencije nezaposlenih lica Nacionalne službe za zapošljavanje i to diplomirani pravnici, građevinski inženjeri, arhitekte i građevinski tehničari. Ušumović Davčik za Danas kaže da te osobe još nisu angažovane za posao.\nLokalne samouprave bi, kako navode u Ministarstvu, samo od taksi za ozakonjenje trebalo da zarade 8,4 milijarde dinara, što je šest i po puta više od troškova zarada dodatnih radnika koje će plaćati iz svojih budžeta. Zakon o ozakonjenju objekata usvojen je 20. novembra 2015, a do sada je, prema podacima resornog Ministarstva, doneto nekih 40.000 rešenja, dok su popisana su 509.932 objekta.\nlegalizacija objekata, opstineBeograd\n31. januara 2017. u 15.57\nPa sto Zorana M. neradi za 35.000 dinara …!!!!\n31. januara 2017. u 15.58\nNezaposljavaju ih da bi uzeli vise pojedinci na rukovodecim mestima koji potpisuju…!!!!!!!


Dan online - Politika: Podrška pregovaračkom procesu - 2021-04-24\nPolitika CRNOGORSKI PREDSJEDNIK MILO ĐUKANOVIĆ PRIMIO ILJABERA HISU\nHisa i Đukanović Podrška pregovaračkom procesu\nCrnogorski predsjednik Milo Đukanović primio je juče ambasadora Kosova (pod rezolucijom UN 1244) u Crnoj Gori Iljbera Hisu, kojem je zahvalio za inicijativu i interesovanje ambasadora za aktuelna dešavanja u Crnoj Gori i posvećenost jačanju saradnje. Đukanović je iskazao zadovoljstvo odnosima Crne Gore i Kosova, koji su, kako je naveo, tradicionalno uzorni, a dodatno osnaženi novim prilozima međusobnog poštovanja i međudržavne saradnje i u ovom vremenu. On je ponovio spremnost Crne Gore da sa Kosovom podijeli iskustva važna za napredak na putu ka EU i NATO-u.\nUz zadovoljstvo zbog uspješnog završetka demarkacije granice, ambasador Hisa je iskazao želju za nastavkom saradnje na istim vrijednostima i evropskim i evroatlantskim ciljevima.\n– Predsjednik Đukanović je ponovio snažnu podršku Crne Gore pregovaračkom procesu Beograda i Prištine, da se kroz taj proces dođe do dobrog rješenja koje će uvažavati realnost – saopšteno je nakon sastanka.\nVlada Crne Gore je polovinom oktobra 2008. godine jednoglasno donijela odluku o priznanju nezavisnosti Kosova.


Jovanović: Srpski se ne može tretirati kao strani jezik - SandzakHaber.Net , Sandžačke Internet Novine !\nNaslovna Vijesti Srbija Jovanović: Srpski se ne može tretirati kao strani jezik\nJovanović: Srpski se ne može tretirati kao strani jezik\nOd Redakcija - 15. Decembra 2013. 0 73 Podeli na Fejsbuku\ntweet Ministar prosvete Tomislav Jovanović poručio je danas da očekuje da će učenici iz Novog Pazara u ponedeljak ponovo krenuti u školu i poručio da ne može da dozvoli da se sprski jezik tretira kao strani jezik.\nJovanović je za Radio-televiziju Srbije istakao da se pravila u toku školske godine ne mogu menjati i apelovao na roditelje “da vrate decu u školske klupe”, a da prepuste onima koji su preuzeli odgovornost, da se dogovore kako će izledati ostatak školske godine.\n” Ono što ne moženo da dozvolimo je da se srpski tretira kao strani jezik, mi smo svi državljani države Srbije,” naglasio je Jovanović.\nProblem u Gimnaziji u Novom Pazaru, nastao je kada su učenici počeli da ćute na časovima srpskog jezika, zahtevajući nastavu na bosanskom jeziku.\nSve je inciralo Bošnjačko nacionalno veće, koje se pozvalo na dokument iz novembra koji garantuje nastavu na jezicima nacionalnih manjina, i na osnovu kojeg je zatražena nastava na bosanskom jeziku.\nKLJUČNE REČIbosnjackigimnazija novi pazarJovanovicsandzakSrbijasrpski jezik PODELI\ntweet Prethodni tekstAlarmantno – Prijepolje: Svaka treća kuća bez deceSledeći tekstLjajić – Mi smo najveće iznenađenje Redakcija\tPOVEZANE OBJAVEVIŠE OD AUTORA


Sušičani gostuju u Tutinu (subota, 13 h) - KRAGUJEVAČKI SPORT\nSušičani gostuju u Tutinu (subota, 13 h)\nUtakmice pretposlednjeg 16. kola Srpske lige „Zapad“ igraju se u subotu. Fudbaleri Sušice odlaze na deveto gostovanje u ovoj sezoni u Tutin, gde se sastaju sa istoimenom ekipom, a u poslednjem jesenjem susretu dočekuju Mokru goru iz Zubinog Potoka.\nFudbaleri Sušice igraju dobro u gostima, ali imaju čvrstog protivnika u ekipi Tutina\nTrijumfom u susretu sa Šumadijom iz Aranđelovca pred svojim navijačima u prethodnom kolu, ekipa Sušice je zabeležila sedmu pobed u sezoni, i uz dva remija ostvarila cilj sa kojim je ušla kao novajlija u srpskoligaško društvo, a to je plasman u gornji deo tabele. Do kraja ove polusezone ostalo je da se odigra još dva kola. Pored susreta u Čačku sa doskorašnjim superligašem Borcem, koji ubedljivo vodi na tabeli, izabranike trenera Miroslava Stakića ovog vikenda očekuje jedan od najtežih ispita u gostima.\nEkipa Tutina na svom terenu igra dobro i još nije pretpela poraz, ali je zabeležila dva remija i donela je tri boda sa jednog gostovanja, pri čemu je imala i jednu utakmicu više pred svojim navijačima nego u gostima.\nStatistika pokazuje da je Sušica u doadašnjem toku ove polusezone bila uspešnija u gostima, gde je osvojila osam bodova (dve pobede i dva remija), ali je zato u Kragujevcu izgubila dve utakmice, što je uticalo da njen protivnik ima bolji plasman na tabeli i bod više.\nTutin je trenutno šesti sa 24 boda, a kragujevački srpskoligaš na osmom mestu. Tutinci, ako je suditi po broju datih golova, imaju napad koji je postigao samo jedan gol više, ali i stabilniju odbranu sa sedam primljenih pogodaka manje. To ne mora ništa da znači, jer Sušica ima jednog od najboljih strelaca u ligi Nenada Đurđevića, koji je postigao 13 pogodaka, što je više od ukupnog broja datih golova Sušice.\nMeđutim, trenera Kragujevčana muče povrede zbog kojih u startnoj postavi nema nekih ključnih igrača, pa zbog toga duel u Tutinu predstavlja još jedan veliki ispit za fudbalere sa sušičkog brda. Njihova je želja da se vrate neporaženi, iako su svesni da je domaćin „gazda u kući“ i favorit. Ako budu odigrali angažovano i borbeno do kraja utakmice kao protiv Šumadije iz Aranđelovca prošle nedelje, kada su drugim pogotkom pobedu „overili“ dva minuta pre kraja susreta, neće biti iznenađenje ako se vrate i sa devetog gostovanja neporaženi.\nSusret Tutin – Sušica odigraće se u subotu na gradskom stadionu u Tutinu, sa početkom u 13 časova. U ostalim utakmicama 16. kola sastaju se: Budućnost Krušik – Mladi radnik, Proleter Mihajlovac – Sloga 33, Borac – Jošanica, Šumadija (A) – Trepča, Mokra gora – Sloga (KV), Takovo – Sloga (PŽ), RSK – Mačva 1929 (B) i Jedinstvo (Ub) – Loznica.\nPrevious Milisavljević: Bitno je da znamo šta i koliko hoćemo\nNext Kragujevački zonaši očekuju bodove (nedelja, 13 h)


Fronteks: Evropska unija pojačava svoje pogranične trupe – Zavera\nZTP 3. marta 2021.\t0 Komentara\nTokom većeg dela svoje istorije Evropska unija nije imala vojsku. Ideja o naoružanom evro-vojniku više je bila bauk za evroskeptike nego ozbiljna tema. Ipak, 11. januara EU je ponosno objavila da „po prvi put, Evropska unija ima svoju uniformisanu službu“. Praćen uzbudljivom muzikom, promotivni video je prikazao stražara u plavoj uniformi, kao pripadnika Agencije evropske granične i obalske straže, poznatije kao Fronteks.\nKada je ideja o zajedničkim pograničnim snagama prvi put predstavljena početkom milenijuma, članice EU su se oštro usprotivile. Mnoge su tek bile ukinule svoje nacionalne valute i usvojile evro, pa je pokretanje pitanja bezbednosti za mnoge bilo previše. Fronteks je ipak formiran 2004. godine, sa malim budžetom i oskudnim osobljem, u vreme pojačanih migracija na Kanarska ostrva. Tek je migrantska kriza iz 2015. godine označila prekretnicu i za samu Agenciju.\nPolitičari, očajnički pokušavajući da obezbede svoje granice, trpali su i novac i moć u Fronteks. Njegov budžet skočio je sa nekih 100 miliona evra u 2014. na 280 miliona do 2017. godine, dostigavši skoro 400 miliona evra prošle godine. Prema budžetu EU za 2022-29., Fronteksu je namenjeno 5,6 milijardi evra, što je polovina očekivane sume, mada ni to nije zanemarljivo. Agenciji je takođe dato pravo da regrutuje osoblje i kupuje opremu direktno, umesto da se oslanja na države članice. Stajaća vojska bi trebalo ove godine da naraste na 6.500 zaposlenih, s ciljem da dostigne 10.000 do 2027. godine.\nPostojeće trupe već su angažovane duž evropskih kopnenih i pomorskih granica, gde treba da pojačaju nacionalne pogranične snage. Međutim, trupe su otišle i korak dalje. Osoblje Fronteksa rasporedilo se u „predgranična“ područja kao što su Albanija i Crna Gora, dok su civilni službenici poslati u Niger, Tursku, Senegal i Srbiju, gde nadgledaju migrantske tokove ka Evropi.\nPored patroliranja granica, Fronteks je sada odgovoran i za upravljanje novim Evropskim sistemom za dozvole i putovanja (ETIAS), koji će kontrolisati ulazak u šengensku zonu bez vize, što važi i za Britance. Oko 250 zaposlenih u Varšavi trebalo bi da nadgleda sistem danonoćno. Agencija takođe upravlja Evropskim sistemom za nadzor granice (EUROSUR), koji sakuplja podatke sa dronova, brodova, društvenih mreža i satelita Kopernikus, i tako stiče detaljan uvid u migracione tokove.\nProšle godine Fronteks je potpisao ugovore sa Erbasom i izraelskim firmama Aerospace Industries i Elbit o kupovini modernih dronova vrednih 100 miliona evra, koji bi operisali u Grčkoj, Italiji i Malti. Novac se usmerava i u druge tehnologije, uključujući veštačku inteligenciju. „Mislim da Evropska komisija ulazi u neku vrstu osnovne odbrambene sfere,“ kaže Roderik Parks iz Nemačkog saveta za spoljne odnose. „Mislim da se ugledaju na Europol,” dodao je, aludirajući na evropske policijske snage.\nFronteks na mađarskoj granici (foto: europarl.europa.eu)\nAli dok se Europol smatra domenom vrhunske efikasnosti, Fronteks ima nešto sumnjiviju reputaciju. Evropska kancelarija za antikorupciju (OLAF) je 7. decembra naložila pretres kancelarije Fabricija Leđerija, direktora Fronteksa, kao i njegovog šefa kabineta, a u sklopu istrage o zloupotrebi položaja, uključujući i ilegalnu deportaciju migranata. U oktobru je istraga novinske agencije Bellingcat i još nekolicine medija otkrila da su brodovi Fronteksa bili „aktivno umešani“ u takve operacije na grčko-turskoj granici. Fronteks je 27. januara potvrdio da je obustavio rad u Mađarskoj, nakon što je najviši sud EU kritikovao prisilno vraćanje migranata u Srbiju.\nSaradnica Instituta za migracionu politiku u Evropi, Hane Bajrens, kaže da je Fronteksova administracija premala za kontrolu sve brojnijeg osoblja i njihovog postupanja u skladu sa ljudskim pravima. Ranije su države članice bile delimično odgovorne za svoje oficire koji su upućivani u Fronteks. Nova stajaća vojska više nije obavezana ovakvim propisima, kaže Rafael Bosong, analitičar iz Berlina. „U jednom trenutku, EU će biti direktno odgovorna za sve izvršne radnje, uključujući i one sa potencijalno smrtonosnim posledicama.“\nIpak, više birokratije ne bi rešilo problem. Važnije pitanje je, kaže Bajrens, nesklad između rastućih ambicija EU i ograničenih ovlašćenja agencije na terenu. U slučaju da zvaničnici primete konkretne zloupotrebe, imaju malo mogućnosti da to zaustave, osim da se povuku, kao u Mađarskoj. Dešava se da lokalne pogranične snage sprovode najsramnije aktivnosti kada nema nadzora Fronteksa.\nBiće i logističkih problema. Sa širenjem Fronteksa rizikuje se povlačenje regruta iz postojećeg EU fonda od oko 100.000 graničara, ostavljajući rupe u nacionalnim snagama. Geografski pristup regrutaciji takođe bi se mogao pokazati problematičnim. Pešadija Fronteksa potiče iz siromašnijih istočno- i južnoevropskih država članica, dok je njegovo rukovodstvo iz bogatijih severozapadnih zemalja „koje nisu čuvale kopnenu granicu u poslednjih 30 godina“, primećuje Parks.\nU međuvremenu, delokrug Fronteksa još uvek se širi. U decembru, u okviru pregovora oko Bregzita, Britanija i Španija su se složile da granica između Gibraltara i Španije bude ukinuta, pri čemu će britanska teritorija faktički pripasti šengenskoj zoni EU. Britanija se opirala ideji da španski graničari preuzmu luke koje su oni kontrolisali 300 godina. Dakle, Fronteks će obavljati taj posao, bar u narednih nekoliko godina.\n„Teško da postoji išta kontroverznije od toga ko čuva vaše granice,“ primećuje Kristijan Kaunert sa Univerziteta u Južnom Velsu. „To je simbolični aspekat državnosti.“\n(TheEconomist-ZTP, foto: Frontex/Twitter)\nTagovi:EU, Italija, Mađarska, migranti, Španija, Grčka, Fronteks


Institut IFO predviđa inflaciju u Nemackoj od 3,5% ove god\nTanjug 19. januara 2022. 11:28\nMINHEN – Nemački potrošači i kompanije treba da se pripreme za dalja poskupljenja robe i usluga u narednim mesecima, poručuje ekonomski institut IFO u današnjem saopštenju.\n„Inflacija će opadati tokom ove godine, ali sporo. U narednim mesecima, mesečne stope će i dalje prelaziti 4,0 procenta, i približavaće se vrlo postepeno nivou od 2,0 posto krajem 2022. Sada predviđamo stopu inflacije od tri i po procenta za celu godinu“, kaže Timo Volmershojzer, direktor za ekonomske prognoze u IFO-u.\nDodaje da kompanije „ugrađuju“ u finalni proizvod troškove rasta cena energije i nabavke poluproizvoda i sirovina.\n„Trenutno, pregovori o platama ne ukazuju na to da će zarade pokrenuti spiralu cena. Prrocenjujemo da će ove i sledeće godine kolektivno ugovorene zarade porasti za nešto manje od 2,5 odsto. To bi odgovaralo proseku iz godina koje su prethodile krizi s korona virusom“, kaže Volmershojzer.\nVeoma visoka očekivanja rasta cena prisutna su u svim sektorima privrede. U maloprodaji, indeks cenovnih očekivanja iznosi 60 poena, u veleprodaji 57 bodova, u proizvodnji 55, a u građevinarstvu 42 poena. Najniža vrednost, od samo 34 poena, izmerena je kod pružalaca usluga.\nIndeks očekivanih cena predstavlja razliku između procenta preduzeća koja nameravaju da povećaju cene i procenta preduzeća koja nameravaju da ih snize.\nNeutralni odgovori se ne računaju.


Izvor: B92, 20.Okt.2020, 13:42\nNATO je postao svestan da je jedan od najvažnijih elemenata nekog mogućeg vojnog sukoba – nebranjen.\nZato bi baza Ramštajn na zapadu Nemačke uskoro trebalo da dobije još jedan zadatak, piše Dojče vele.\nOdbrana satelita – to bi mogao da bude novi zadatak za vojnu bazu Ramštajn. Odluku o tome NATO bi mogao da donese već ovog četvrtka. >> Pročitaj celu vest na sajtu B92 <<


05/02/2021 - Dnevnik Juga\nPočetna / 2021 / фебруар / 05\nDnevna arhiva: 05/02/2021\nU Leskovačkom porodilištu rođeno 6 devojčica, hitna pomoć zbrinula 51 pacijenta\nSrdjan Stamenkovic 05/02/2021\tDRUŠTVO, Leskovac 0\nU leskovačkom porodilištu u proteklih 24 časa rođeno je 6 beba. I to svih 6 devojčica. Majke i bebe se osećaju dobro. U preseku stanja u zdravstvu i informacija da su ekipe leskovačke Hitne pomoći noćac imale dosta posla. Ambulantno su pregledane 34 osobe, a bilo je i 17 intervencija …\nNovi slučajevi Korone u Leskovcu i Vlasotincu – pozitivno 10% testiranih\nSrdjan Stamenkovic 05/02/2021\tDRUŠTVO, Korona Virus, Leskovac, Vlasotince 1\nNajnoviji podaci Zavda za javno zdravlje Leskovac pokazuju blagi porast kada je u pitanju procenat zaraženih u odnosu na broj testiranih. Prema današnjim podacima na Korona virus bilo je pozitivno 10% testiranih. U poslednja 24 časa od 129 rezultata(od toga za grad Leskovac 88) – 13 rezultata je sa pozitivnim …


Tegeltija: Nema dodatnih mjera, naručeno više od 1,2 miliona vakcina - FILTER\n“Zdravstveni sektor je i dalje pod pritiskom, ali spreman da prihvati sve kojima je potrebna njega”, rekao je Tegeltija novinarima.\n“Mjere koje su donesene nisu trpile neke značajne promjene, nismo ih mnogo popuštali, pa onda dolazili do zaključavanja, nego se donesene mjere primjenjuju i dale su dobre rezultate”, naveo je Tegeltija i dodao da su građani najbolji partner u sprovođenju mjera.\n“Procjene svih su da je zdravstveni sektor adekvatno reagovao. Kada je riječ o broju smrtnih slučajeva, potrebno je napraviti analizu sa zdravstvenog stanovišta u vezi sa strukturom preminulih, godinama, pratećim bolestima i slično”, objasnio je Tegeltija.\n“Procjena je da će vakcina u BiH, kao i u većini zemalja Evrope, biti do kraja prvog kvartala naredne godine. BiH je sposobna i spremna da plati sve vakcine koje su potrebne, da obezbijedi kvalitetan lanac, te sigurnost nabavke i distribucije domovima zdravlja”, naglasio je Tegeltija.\nOn je naveo da je pitanje prevazilaženja problema kovida 19 mnogo složenije i nije samo pitanje zdravstvenog sektora.\n“Mi smo danas govorili o onome što je potrebno zdravstvenom sektoru da bi pružili pomoć građanima u BiH. Potrebno je dodatnih finansijskih sredstava, zdravstvenih radnika i opreme. Međutim, posljedice kovida na ekonomiju su drugo pitanje i sasvim sigurno je da će biti potrebna dodatna finansijska sredstva na svim nivoima s obzirom na znatno umanjenje prihoda u ovoj godini”, rekao je Tegeltija.\nTags: Alen Šeranić vakcina virus korona Goran Čerkez Zoran Tegeltija Radovan Višković Siniša Milić Fadil Novalić\nPrethodna Mjere u Republici Srpskoj produžene do 21. decembra\nSledeća Iz šume možete ponijeti samo kilogram gljiva ili bilja


ŽENE I NASLJEĐIVANJE: Patrijarhat jači od zakona – Monitor\n„U Crnoj Gori običajno pravo odricanja od imovine u korist muških članova porodice je jače od zakona. Žene u Crnoj Gori i dalje se odriču nasljedstva u korist muških članova porodice, iako su zakonom izjednačene sa muškarcima“, saopštili su iz Sigurne ženske kuće\nSigurna ženska kuća (SŽK) izradila je spot Ne dijeli djecu, podijeli nasljedstvo, sa ciljem da doprinese mijenjanju običajnog prava u našoj zemlji. Kako je saopšteno iz te organizacije, žene u Crnoj Gori i dalje ne ostvaruju imovinska prava, iako su zakonom izjednačene sa muškarcima. Ovim se pokušava ukazati na neravnopravan položaj djevojčica i žena u crnogorskom društvu kada je u pitanju podjela porodičnog nasljedstva, kako bi mijenjali svijest i uticali na to da što veći broj žena ostvari zakonom zagarantovano pravo na imovinu\n„U Crnoj Gori običajno pravo odricanja od imovine u korist muških članova porodice je jače od zakona. Žene u Crnoj Gori i dalje se odriču nasljedstva u korist muških članova porodice, iako su zakonom izjednačene sa muškarcima. Patrijarhalna ideologija je izuzetno jaka, pa žene, bez obzira na ekonomski položaj i stepen obrazovanja, najčešće imaju takav stav da je odricanje od prava na imovinu porodična tradicija. Odricanjem od nasljedstva i neposjedovanjem imovine žene se nalaze u većem riziku od siromaštva u odnosu na muškarce“, saopštili su iz SŽK.\nSpot je nastao u okviru projekta I u rod i u dom – snagom zakona protiv imovinskog običajnog prava.\nPodsjećaju da je istraživanje koje je ta organizacija sprovela 2019. godine pokazalo da iako većina građana i građanki, njih 82 odsto, smatra da porodična imovina treba da pripadne muškarcima i ženama jednako, ipak samo njih 25 odsto smatra da se to dešava u realnosti.\nKao razlog malog broja žena vlasnica imovine, tri četvrtine građana navodi tradiciju, dok je manje onih koji smatraju da su razlozi strah da imovina postane vlasništvo druge porodice ili nepoštovanje prava žena.\nOsim po osnovu nasljeđivanja imovine od roditelja, žene u Crnoj Gori se bore i sa problemima dobijanja imovinskih prava nakon razvoda braka.\nIz Sigurne ženske kuće su tada kazali da praksa pokazuje da nerijetko prilikom razvoda žene ne pokreću postupak za podjelu imovine, iako su je stekle zajedno sa partnerima u toku zajedničkog života, te da često nemaju ni osnovne informacije o pravu na nasljeđivanje i podjeli bračne imovine.\n„Odricanjem od nasljedstva i neposjedovanjem imovine žene se nalaze u većem riziku od siromaštva u odnosu na muškarce. Nadalje, naša praksa pokazuje da veliki broj žena ostaje u nasilnom braku ili vanbračnoj zajednici upravo iz razloga ekonomske zavisnosti od partnera, dok su se u isto vrijeme odrekle prava na imovinu u korist brata. Bez imovine, njihove šanse za samozapošljavanje i ekonomsko osnaživanje su na minimumu, zbog nemogućnosti da se obezbijede garancije za otplatu kredita u obliku hipoteke. Nedostatak vlasništva nad imovinom uzrokuje multiplicirajuću diskriminaciju nad ženama“, kazali su za Monitor iz SŽK.\nIz SŽK su najavili da će kampanju sporovoditi na društvenim mrežama, kao i u direktnom kontaktu sa građanima i građankama kroz održavanje info kornera u 16 crnogorskih opština.\n„Nadalje, održaćemo sastanke sa svim notarima i notarkama u Crnoj Gori sa ciljem razmjene iskustava, te podsticanjem notara i notarki da prije zaključivanja notarske isprave u vezi sa nasljeđivanjem poduče stranke, i žene i muškarce, o pravima i pravnim posljedicama kada je ova tema u pitanju“, dodaju iz SŽK.\nOdržani su sastanci sa notarima i notarkama u 10 opština u Crnoj Gori, tokom kojih su građane informisali o njihovim pravima i ohrabrili da budu spremniji da mijenjaju običajno pravo koje ženama uskraćuje pravo na imovinu. „Održani su individualni sastanci sa 26 notara i notarki i njihovim saradinicima i saradnicama. Na sastancima smo informisali notare i notarke o važnosti problema običajnog prava na nasljeđivanje, podstakli ih da prilikom sačinjavanja notarske isprave savjetuju i podučavaju žene i muškarace o jednakom pravu na nasljeđivanje, te razgovarali o njihovim iskustvima i primjerima iz prakse“, navode iz SŽK.\nKažu da su iskustva iz notarskih kancelarija različita, ali zajedničko je da vjeruju da se žene većinski i dalje odriču imovine u korist muških članova porodice, te da pomak postoji, ali da se uglavnom odnosi na imovinu koja je u gradovima, dok porodična imanja žene nikada ne prihvataju da naslede. „Veliki broj notara i notarki se složio da su majke čuvarke tradicije i te koje insistiraju da imovina pripadne sinovima. U pojedinim slučajevima braća, tokom postupka, nisu htjela priznati da imaju sestre ili nevoljno reaguju tokom čitnanja pravne pouke notara i jednakog prava na podjelu imovine. Pored navedenog smatraju da nema značajne razlike u godinama žena koje prihvataju ili se odriču imovine, ali značajniju razliku vide u odnosu na gradsko i ruralno područje“, ističu iz SŽK.\n„Jedan od notara sa kojim smo razgovarali saopštava da običajno pravo i dalje živi među nama, a naročito kada je u pitanju „đedovina“, za koju postoji opšteprihvaćen stav, kako od strane muškaraca tako i žena, da ista treba pripasti muškarcu. Međutim, isti ističe, da postoje i pozitivni primjeri, kada sama braća iniciraju ravnomjernu raspodjelu nasljedstva, koja po zakonu pripada svim nasljednicima. Navodi da su ovi slučajevi ređi, ali da ipak postoje“, rekli su nam u SŽK. Izdvojili su primjer notarke koja čvrsto vjeruje da se malo toga promijenilo, te da su patrijarhat i običajno pravo i dalje dominantna struja našeg društva. Ona je navela razne primjere u kojima je mogla primijetiti osjećanje stida i krivice kod žena koje se prihvate jednog dijela svog nasljedstva (čak i kada nije polovina nasljedstva), dok je s druge strane, kod muških nasljednika, prisutna ljutnja zbog ovog čina.\nU ranijem istraživanju, skoro tri četvrtine građana i građanki vjeruje da društvo osuđuje žene koje se ne odreknu imovine u korist brata.\nProjekat Ne dijeli djecu, podijeli nasljedstvo koji ima za cilj smanjenje stepena rodne diskriminacije, sprovodi Sigurna ženska kuća, a finansira Ministarstvo pravde, ljudskih i manjinskih prava.\nImovina kao prepreka biznisu\nOd preko 65.000 preduzeća i preduzetnika u Crnoj Gori, tek 26 odsto osnovale su žene ili se nalaze na rukovodećim mjestima. Prema podacima Odsjeka za centralni registar privrednih subjekata 12.804 žene su osnivačice ili direktorice preduzeća, dok je 4.436 preduzetnica, podaci su Uprave prihoda i carina.\nSamo 14 odsto žena u Crnoj Gori posjeduje nepokretnosti, i to četiri odsto nekretnine i osam odsto zemljište i sekundarne nekretnine, vikendice i ruševine, dok je u glavnom gradu taj procenat jedan odsto, što u startu smanjuje mogućnost za apliciranje za kredit, podaci su koje je prezentovalo Udruženje preduzetnica. Samo 25 odsto žena su vlasnice mikro, malih i srednjih preduzeća, a ukupno gledano, 22 odsto čine vlasnice preduzeća, a 31 odsto žena su u kategoriji preduzetnica.


Potpredsednik Pokrajinske vlade i pokrajinski sekretar za privredu, zapošljavanje i ravnopravnost polova Miroslav Vasin otvorio je ovogodišnji susret francuskih privrednika, tačnije susret 25 kompanija iz Francuske koje posluju u AP Vojvodini. Na otvaranju skupa u prostorijama banke ,,Crédit Agricole“ u Novom Sadu, učesnicima su se obratili i ekonomski savetnik Ambasade Francuske Žan Pjer Gasto (Jean-Pierre Gastaud), direktor Novosadskog sajma Slobodan Cvetković i predstavnici vojvođanskog VIP fonda.\nOvakav poslovni skup, koji kreira produktivan poslovni ambijent i otvara mogućnost za produbljivanje saradnje, učesnicima je omogućio da razgovaraju o raznim temama iz relevantnih oblasti, poput privrede, poljoprivredne proizvodnje i proizvodnje u automobilskoj industriji, građevinarstva, trgovine i usluga.\nŽan Pjer Gasto je učesnicima nagovestio da na današnjem skupu izlože sve primere dobre prakse, ali i ključne probleme i prepreke sa kojima se susreću poslujući u Srbiji i AP Vojvodini, kako bi se na zajednički način njima pristupilo. Prevazilaženje i otklanjanje prepreka i problema koji se neminovno javljaju u toku poslovanja - aktivnosti su koje se lakše prevazilaze kroz saradnju. Ekonomski savetnik u francuskoj Ambasadi je, ovom prilikom, ponudio pomoć učesnicima, privrednicima iz Francuske koji su razvili i razvijaju svoj posao u pokrajini.\nMiroslav Vasin je istakao da je sastanak sa privrednicima iz Francuske koji posluju u AP Vojvodini jedinstvena prilika da se iznesu njihova iskustva i predlozi za nastavak saradnje. ,,Danas u Vojvodini posluje 19 kompanija iz Francuske, putem kojih je uloženo preko 820 miliona evra u vojvođansku privredu. Više od 4.800 radnika danas u Vojvodini radi u kompanijama sa francuskim kapitalom. Vojvodina je u sklopu robne razmene Srbije i Francuske ostvarila udeo od 33 odsto, tako da je u 2015. godini ukupna robna razmena Vojvodine sa Francuskom iznosila više od 288 miliona dolara. U poslednjih sedam godina, ta spoljno-trgovinska saradnja je u kontinuiranom porastu. Francuska je u pogledu spoljno-trgovinske razmene sa AP Vojvodinom na devetom mestu, dok je u pogledu ulaganja u poslovanje i zapošljavanje na petom mestu,“ rekao je potpredsednik Pokrajinske vlade.\nVasin je posebno istakao važnost sporazuma koje je AP Vojvodina potpisala sa pojedinim francuskim regijama, od kojih je najznačajniji sporazum o kulturnoj i privrednoj saradnji sa Bretanjom, što je od velikog značaja za unapređenje odnosa regija.\n,,Vojvodina je u tri navrata proglašena za regiju među prvih deset po privlačenju stranih investicija prema eminentnom časopisu ,,Fajnenšel tajms“. To nije slučajno, jer Vojvodina ima izuzetnu infrastrukturu, kvalitetne programe za privlačenje stranih investicija koje sprovodi VIP fond, kao i činjenicu da je u pokrajini preko 40 odsto svih stranih investicija u zemlji. Uspešno se koriste potencijali pokrajine, poput dobrog geografskog položaja i razvijene infrastrukturne mreže. Pokrajinska vlada je umnogome doprinela velikom broju industrijskih zona i naučno-tehnoloških parkova, što znači da je AP Vojvodinu mesto gde investitor može odmah da započne posao“, naglasio je Vasin.\nVIP fond je predstavio šta AP Vojvodina može da ponudi stranim investitorima, koji su benefiti i posebni kvaliteti privrednog, kulturološkog i geostrateškog položaja pokrajine.\nDanas je posebno stavljen akcenat i na uticaj evrointegracija na evoluciju postojećih tržišta, informaciono-komunikacioni sektor i bankarske kreditne linije, kao i na podršku koju privrednicima i stranim investitorima nude institucije donosioci odluka, poput Pokrajinske vlade.


Do kraja godine u KS će se uspostaviti putnički planer - Klix.ba\nDo kraja godine u KS će se uspostaviti putnički planer\n16.6.2015. u 12:38\nMinistarstvo saobraćaja Kantona Sarajevo uz podršku Sarajevske razvojne agencije SERDA-e radi na uspostavljanju putničkog planera Kantona Sarajevo.\nTaj planer će biti dio umreženog sistema putničkih planera zemalja jadranske regije čija uspostava će posjetiteljima i putnicima na tom području omogućiti sve informacije o najbržim rutama za putovanje, kao i mogućnostima i načinima kombinovanja različitih sredstava putovanja.\nTim povodom danas je upriličena prezentacija navedenog planera za predstavnike kantonalnih ministarstava kao i institucija u čijem je interesu njegova izrada.\n"Cilj je uspostavljanje integrisane jadranske putničke platforme koja bi objedinila podatke iz javnog prijevoza na jednom mjestu. Građani bi putem informacione aplikacije tim podacima mogli pristupiti direktno putem mobilnih telefona ili drugih elektroničkih uređaja na jezicima deset zemalja", istakao je ministar saobraćaja KS Mujo Fišo. On je kazao da je to trend u Evropi koji će pospješiti mobilnost putnika, ali i omogućiti im da što prije dobiju podatke o mjestima koja ih interesuju.\nDodao je da će implementacija ovog planera omogućiti i bolje snalaženje turista na području našeg kantona, a poslužit će i za promociju turističke ponude u KS-u.\nPrema riječima direktora SERDA-e Ševkije Okerića, uspostava integrisane jadranske putničke platforme trebala bi biti okončana do kraja ove godine. To se odvija u okviru projekta pod nazivom "Informacioni sistem za putnike u Jadranskoj regiji TISAR. Projekt je vrijedan oko 2.180.000 EURA, a realizuju ga Ministarstvo saobraćaja KS i SERDA sa partnerima iz Italije, Grčke Hrvatske i Slovenije.\nturizam Vlada KS SERDA\nRijaset IZ u BiH usvojio Prijedlog pravilnika o reisu-l-ulemi\n16.06.2015. u 12:34


Predstavljen proces izrade sedmogodišnjeg Plana razvoja opštine Nova Varoš - PPmedia\nPredstavljen proces izrade sedmogodišnjeg Plana razvoja opštine Nova Varoš\nPosted on\t27 маја, 2021 3:29 pm by adminpp033\nNova Varoš – U četvrtak je u Novoj Varoši održan prvi partnerski forum na kome je predstavljen proces izrade Plana razvoja opštine Nova Varoš za period od 2022-2029. godine. Podršku za izradu Plana razvoja lokalna samouprava dobila je od Slovačke razvojne agencije kroz implementacioni program SKGO i UNDP.\nPlan razvoja lokalne samouprave je dokument dugoročnog razvojnog planiranja, koji se donosi za period od najmanje sedam godina. Zakonom o planskom sistemu predviđeno je da obavezno sadrži – analizu postojećeg stanja u lokalnoj samoupravi, željeno stanje, prioritetne ciljeve razvoja i opis mera koje se dalje razrađuju dokumentima javnih politika i srednjoročnim planom jedinice lokalne samouprave.\n– Ušli smo u prvu fazu koja podrazumeva analizu prethodne strategije održivog razvoja Nove Varoši. Prema Zakonu o planskom sistemu i Zakonu o budžetskom sistemu, Plan razvoja je najviši pravni dokument u lokalnoj samoupravi, čiji proces izrade je sveobuhvatan i ne zavisi samo od zaposlenih u lokalnoj samoupravi već od svih građana i zainteresovanih strana – istakla je Marijana Đokić, koordinatorka za izradu Plana.\nI pored toga što je izvršena analiza zainteresovanih strana, na današnjem sastanku su se pojavile nove, tako da će tematske radne grupe verovatno biti proširene, ističe Đokićka i dodaje će na zvaničnom sajtu opštine Nova varoš blagovremeno biti objavljivani svi dokumenti od značaja za ovu temu, tako da će svi građani moći da se informišu.\n– Ovaj Partnerski forum je samo jedan u nizu događaja koji se planiraju u smislu otvaranja procesa ka učešću javnosti budući da iza samog procesa izrade Plana razvoja postoji čitav organizacioni sklop kroz koji će se proizvoditi nacrti dokumenata i postavljati prioritetni ciljevi razvoja Nove Varoši. Moram istaći da je Nova Varoš zaista jedan od najboljih primera dobre prakse svih lokalnih samouprava u smislu kvaliteta izrade programskog budžeta ali i brojnih drugih projekata koji ukazuju na proaktivnost lokalne administracije, navela je Milena Radomirovic iz SKGO, koja prati proces primene Zakona o planskom sistemu na lokalnom nivou i uklapanje planskih i budžetskih procesa.\nPosle usvajanja Plana razvoja opštine Nova Varoš 2022-2029., koje je je planirano za mart sledeće godine, kreiraće se uslovi za dalje planiranje lokalnog razvoja kroz donošenje programa i akcionih planova, koji moraju biti usklađeni sa Planom razvoja.\nОзнаке: plan razvoja, TO Zlatar, vesti nova varoš


CRTA :Stranke umerene u aktivnostima u dosadašnjoj kampanji - CRTA\nStranke umerene u aktivnostima u dosadašnjoj kampanji\nAktuelnosti / 07.04.2016.\nPrvi izveštaj dugoročnih posmatrača za period 24. mart – 3. april\nPolitičke stranke su umereno aktivne u dosadašnjoj predizbornoj kampanji. Po prisutnosti i intenzitetu do sada dominira Srpska napredna stranka, dok je daleko iza nje prva sledeća Demokratska stranka, pa zatim ostali učesnici izbora. U izbornoj kampanji osetno nedostaju konkretne politike, jasne političke poruke i javno dostupni predizborni programi pokazuju nalazi posmatračke misije “Građani na straži” koju sprovodi Centar za istraživanje, transparentnost i odgovornost – CRTA. Ukupno 34 dugoročna posmatrača prikupljali su informacije o kvalitetu celokupnog izbornog procesa u periodu od 24. marta do 3. aprila 2016. godine u svim okruzima u Srbiji.\nOno što se moglo čuti i videti na terenu su uglavnom liderske kampanje, sa jako malo prostora za debatu i dijalog. U javnim nastupima političkih lidera, dominirale su ekonomske teme i izgradnja infrastrukture (SNS), socijalne teme, briga za stare, radnike i penzionere (SPS), transparentnost političkih stranaka, stručni kadrovi i “nova rešenja” (DS).\n«Nakon izbora 2008. godine imamo stalno smanjenje broja birača koji glasaju. Osim značajnog porasta apstinencije na izborima, primećen je osetan porast nevažećih glasačkih listića, što zajedno sa porastom apstinencije u kontekstu manjka poverenja u institucije, ukazuje na porast nezadovoljnih i razočaranih aktivnih birača» izjavila je Vukosava Crnjanski, direktorka CRTE.\nNajprisutniji vid kampanje u ovom momentu širom Srbije je organizovanje štandova. Najmanje zastupljeni vidovi komunikacije su upravo oni koji iziskuju najviše finansijskih i ljudskih resursa: debate, kampanja od vrata do vrata, komunikacija putem SMS poruka i oglašavanja u medijima.\n«Postoje široko rasprostranjeni navodi o kupovini glasova, pritiscima, fizičkom nasilju i zastrašivanju od strane različitih političkih partija, njihovih aktivista ili birača prema drugim biračima, političkim partijama. Naši posmatrači u ovom periodu nisu prikupili dovoljno dokaza da bismo sa sigurnošću mogli da tvrdimo da su ovi incidenti rasprostranjeni u meri u kojima se o njima govori i da time utiču na ishod izbora» izjavio je Raša Nedeljkov, šef posmatračke misije «Građani na straži».\nPosmatrači su zabeležili da su državni i lokalni funkcioneri učestvovali u kampanji u korist neke političke stranke ili bili uključeni u rad štabova političkih stranaka, predizborne događaje, distribuciju materijala kampanje tokom radnog vremena. Registrovani su i prigovori političkih partija o nejednakom pristupu medijima dok su u opštinama u devet okruga registrovani slučajevi povezanosti lokalnih medija sa određenim političkim partijama ili kandidatima.\nIzborni organi u posmatranom periodu su sprovodili aktivnosti u skladu sa zakonom. Sve gradske i opštinske izborne komisije su počele sa radom na vreme i u skladu sa propisima.\n«Iako postoji otvorenost izborne administracije za saradnju sa posmatračima, posmatranje rada izbornih organa nije u dovoljnoj meri omogućeno, zbog nepostojanja jasnih procedura akreditovanja posmatrača za praćenje opštinskih i gradskih izbornih komsija. Zahvaljujući radu posmatračke misije “Građani na straži” u dva slučaja su promenjene procedure opštinske i gradske izborne komisije i predviđena je procedura za akreditovanje posmatrača, koja do tada nije postojala”, izjavio je Pavle Dimitrijević, šef pravnog tima posmatračke misije.\nU okviru dugoročnog praćenja izbornog procesa CRTA primenjuje najviše međunarode standarde sadržane, između ostalog, i u Deklaraciji o principima za nepartijsko posmatranje izbora od strane građanskih organizacija.\nDrugi izveštaj dugoročnih posmatrača: Izborni proces pokazao slabosti\nProglašena zbirna izborna lista dovodi u pitanje legitimitet izbornog procesa\nIzborni proces narušen ukoliko institucije odmah ne reaguju\nCRTA dugoročni posmatrači počeli posmatranje izbora


Najbrojniji zdravstveni radnici: Danas je Međunarodni dan sestrinstva - IlijasNet\nIlijasNet/BiH/Najbrojniji zdravstveni radnici: Danas je Međunarodni dan sestrinstva\nSvake godine u svijetu se 12. maj obilježava kao Međunarodni dan sestrinstva. Ovaj datum se povezuje s rođenjem začetnice modernog sestrinstva Florence Nightingale, prenosi Anadolu Agency (AA).\nSvijet poklanja veliki značaj Međunarodnom danu sestrinstva pa je i Svjetska zdravstvena organizacija (SZO/WHO) odredila ovu, 2020. godinu za “Godinu medicinskih sestara i babica“.\n“Svjetski dan sestrinstva se svake godine obilježava na taj datum, 12. maj, koji se zapravo povezuje sa rođenjem začetnice modernog sestrinstva Florence Nightingale. Ono što je zanimljivo da se baš ova godina, 2020. podudara s dvjestotom godišnjicom rođenja medicinske sestre začetnice modernog sestrinstva“, kaže Sabina Čolić, diplomirana medicinska sestra, predsjednica Komore medicinskih sestara/tehničara Zeničko-dobojskog kantona.\nMeđunarodno vijeće medicinskih sestara obilježava Međunarodni dan sestrinstva sloganom “Sestrinstvo – glas koji vodi – zdravlje za sve“. Medicinske sestre – tehničari su najbrojniji zdravstveni radnici u svakom zdravstvenom sistemu, u svijetu ih ima preko 30 miliona, u Bosni i Hercegovini dvadesetak hiljada, navedeno je iz Instituta za zdravlje i sigurnost hrane.\nJoš početkom januara formirani su organizacioni i naučni odbor te kreirana prva obavijest za simpozij. Međutim, nekoliko dana nakon toga organizatori su se suočili s pandemijom koronavirusa te su sve aktivnosti na organizaciji simpozija morale biti obustavljene do daljnjeg.\n“Medicinske sestre i tehničari su još uvijek, kod nas, nedovoljno cijenjena profesija, prilično marginalizovana, nezasluženo naravno, posebno kad se uzme u obzir da su, kao što je i kolegica rekla, na prvim linijama odbrane od ove trenutne pošasti, odnosno pandemije koronavirusa. Naravno, u tom smislu nam treba odati posebno priznanje posebnu počast, obzirom da su u svim trijažnim centrima, na svim prvim linijama na kojima se susrećemo sa pacijentima ili s potencijalnim pacijentima oboljelim od koronavirusa“, ističe doc.dr. Nino Hasanica, stručni saradnik u Službi za školsku higijenu Instituta za zdravlje i sigurnost hrane Zenica.\nU trenutku kada smo suočeni s pandemijom, iskrena podrška ide svim profesionalcima u zdravstvenom sistemu koji neumorno rade na suzbijanju korona virusa. Na prvoj borbenoj liniji su zdravstveni radnici, a posebno medicinske sestre-tehničari svih profila i nivoa obrazovanja koji oboljelima pružaju potrebnu zdravstvenu njegu u posebnim uslovima i okolnostima, u posebnoj zaštitnoj opremi, rizikujući vlastito zdravlje, ali rade i na zdravstveno-edukativnim aspektima u javnom zdravstvu.\nKako ističu u zajedničkom saopćenju INZ i KMST ZDK, medicinske sestre i drugi zdravstveni radnici nalaze se na čelu reakcije na Covid-19, pružanjem visokog kvaliteta tretmana i njege, te poštovanja osoba kojima je njega potrebna, vodeći dijalog u zajednici za rješavanje strahova i pitanja i, u nekim slučajevima, prikupljanje podataka za kliničke i epidemiološke studije. Međunarodni dan sestrinstva treba da naglasi trenutni status sestrinstva širom svijeta.\nINZ, u kojem radi veliki broj medicinskih sestara i tehničara raznih profila i nivoa obrazovanja, i KMST ZDK, koja okuplja medicinske sestre i tehničare kao strukovno udruženje, za ovogodišnji Međunarodni dan sestrinstva svima poručuju “Iskažimo zahvalnost i pružimo podršku svim medicinskim sestrama i babicama u ZDK, u BiH, ali i širom svijeta”.


Copywriting - KNJIGOVODSTVENA AGENCIJA MCS\nCopywriting strategijsko pisanje i upravljanje sadržajem\nPisana reč je ono što na najbolji način predstavlja biznis i rezultate poslovanja, i srž je uspešnog offline marketinga za svaku novu poslovnu ideju.\nNaš kreativni tim saradnika osposobljen je da pisanu komunikaciju Vaše kompanije sa klijentima, poslovnim partnerima, postojećim i novim korisnicima usluga učini prepoznatljivom i efektivnom, čime Vaša ponuda dobija nove korisnike, a svaki segment poslovanja kvalitetnije i bolje rezultate.\nDa bi Vaša poslovna ideja bila praćena i predstavljena pravim rečima, u prilici smo da za Vas uradimo sledeće:\nCopywriting, odnosno kerativno pisanje – kreiramo sadržaj i pišemo za Vas. To mogu biti:\n· tekstovi za sajt,\n· tekstovi za poslovne prezentacije,\n· tekstovi za publikacije,\n· blog postovi,\n· zvanična dokumenta,\n· tekstovi za različite marketinške aktivnosti – Newsletter (prodajno pismo), brošure za proizvode, reklame, mejlovi, članci i slično;\nStrategijsko pisanje – osmišljavamo i kreiramo sadržaj marketinškog materijala kojim se Vaša kompanija ili neki proizvod predstavlja na tržištu;\nUpravljanje sadržajem – osmišljavamo i pišemo za Vaše:\n· kompanijske biletene za inetrnu i eksternu upotrebu,\n· izveštaje i slično;\nOriginalno pisanje bilo koje vrste, na zadatu temu, u skladu sa specifičnim potrebama klijenta.\nOvaj set usluga smo namenili kompanijama, institucijama, i drugim pravnim licima, koja imaju potrebu za visoko kvalitetnom pisanom komunikacijom koja će ih istaći kao prepoznatljive i jedinstvene na tržištu.\nVešto napisane reči i pismeni tekstovi su lična karta svake komanije, preduslov za dolazak novih klijenata i ulaznica u svet uspešnog biznisa.


Francuska ambasada potvrdila Makronov dolazak na finale Mundijala - Sputnjik Srbija\n00:17 21 Januar 2021\nFrancuska ambasada potvrdila Makronov dolazak na finale Mundijala\n15:14 11.07.2018 Preuzmite kraći link\nAmbasada Francuske u Rusiji potvrdila je da će predsednik te zemlje Emanuel Makron i njegova supruga Brižit u nedelju doputovati u Moskvu, kako bi prisustvovali finalnoj utakmici Svetskog prvenstva u fudbalu.\n„Možemo da potvrdimo posetu, madam Makron će takođe doputovati“, naveli su u francuskoj diplomatskoj misiji.\nPortparol ruskog predsednika Dmitrij Peskov ranije je saopštio da će se dvojica šefova država sastati.\nMakron je u utorak prisustvovao utakmici polufinala Mundijala u Sankt Peterburgu, u kojoj je reprezentacija Francuske porazila belgijski nacionalni tim, rezultatom 1:0.\nFrancuzima je ovo treći plasman u finale Svetskog prvenstva u fudbalu.\nutakmica, finale, Svetsko prvenstvo u fudbalu 2018, Dmitrij Peskov, Vladimir Putin, Emanuel Makron, Francuska


Otvorena jahačka staza od Vojvodine do Hercegovine duga 500 kilometara -\nJahačku stazu preko Balkana, osmislio je Fond turistički klaster mikroregije Subotica-Palić, korisnik programa bespovratnih financijskih sredstava projekta za razvoj i promociju turizma kojeg provodi Vijeće za regionalnu saradnju, a financira Evropska unija.\n“Konjički turizam jedan je od najpopularniji oblika avanturističkog turizma kojim se bavi oko 45 miliona ljudi samo u Evropi, a i dalje se širi. Na jugoistočnu Evropu proširio se osamdesetih godina, međutim do sada nije imao regionalnu dimenziju na zapadnom Balkanu”, kazala je Snježana Derviškadić, vođa projektnog tima za razvoj i promociju turizma pri Vijeću za regionalnu saradnju.\nNova balkanska staza bit će povezana s već postojećom evropskom rutom koja prolazi kroz Mađarsku i obuhvatit će 52 domaćinstva i konjička kluba, od Vojvodine do Hercegovine, koji će na taj način postati dio lanca vrijednosti regionalnog turizma.\nOvo je naročito važno za porodice koje žive u udaljenim selima koje će, kada posjetioci počnu pristizati, imati dodatni izvor prihoda od pružanja usluga ishrane, odmora i prenoćište, ustvrdila je Derviškadić.\nStaza je zasnovana na dionicama dugim 10 do 20 kilometara, na kojoj će se primjenjivati pristup “Robinzon danju, kralj noću” pri čemu će tokom dana biti organizovana konjička avantura kroz prirodu, dok će večeri biti vrijeme za odmor i pripovijedanje, odnosno upoznavanje s lokalnom kulturom i načinom života.\n“Već smo imali iskustva u razvoju lokalnog konjičkog turizma u Vojvodini, uglavnom na području Palićkog jezera i Subotice. Bespovratna financijska sredstva koja smo dobili od projekta za turizam Vijeća za regionalnu saradnju omogućila su nam da uspostavimo regionalnu saradnju koja je nedostajala među uzgajivačima konja na zapadnom Balkanu, kao i da lokalna domaćinstva i njihove porodice uključimo u industriju turizma”, istaknula je Isabell Lanyi Hnis, predsjednica Fonda turistički klaster mikroregije Subotica-Palić.\nPrevious FBiH: U aprilu turista za 14,3% više u odnosu na isti mjesec lani\nNext 'Milošević je Jugoslaviju želio pretvoriti u Srboslaviju'


Džubur i Čibukčić: Širenjem mreže daljinskog grijanja do manjeg zagađenja zraka\nU prostorijama Fonda za zaštitu okoliša Federacije BiH u Sarajevu je 02.11.2018. godine održan radni sastanak kojem su prisustvovali Fuad Čibukčić, direktor Fonda za zaštitu okoliša FBiH sa saradnicima i Admir Džubur, direktor KJKP Toplane-Sarajevo d.o.o. sa saradnicima.\nDirektori Fonda i Toplana Sarajevo međusobno su se upoznali sa stanjem i trenutnim aktivnostima na projektima koji bi efikasno utjecali na problem aerozagađenja u Kantonu Sarajevo, a glavna tema sastanka bila je kreiranje strategije za širenje mreže daljinskog grijanja i povećanja broja korisnika daljinskog grijanja, a u svrhu smanjenja upotrebe okolinski neprihvatljivih energenata koji se koriste u velikom broju individualnih ložišta u Kantonu Sarajevo.\nNa sastanku je, između ostalog, razgovarano i o projektu „Snabdijevanje toplotnom energijom iz TE Kakanj područja do/i Sarajeva“, kojim se rješava jedno od strateških pitanja i problema zagađenja zraka u Kantonu Sarajevu, a čijom bi se realizacijom doprinijelo poboljšanoj kvaliteti zraka s ciljem dugoročne dobrobiti građana. Fond za zaštitu okoliša FBiH u ovom projektu je, zajedno sa JP Elektroprivreda BiH d.d. Sarajevo, finansirao izradu Studije izvodljivosti dok se, trenutno, na osnovu Odluke Vlade FBiH, od strane Elektroprivrede BiH i Fonda, u jednakom omjeru od po 50 posto finansira izrada idejnog projekta.\nDirektor Fonda, Fuad Čibukčić, predstavnike Toplana Sarajevo informirao je o formiranju tima za praćenje realizacije i reviziju Idejnog projekta.\n„Elektroprivreda BiH provela je postupak javne nabavke, i skladu sa projektnim zadatkom, odabrala konsultanta koji je započeo sa izradom projektno-tehničke dokumentacije nivoa idejnog projekta i istražnih radova. Ovaj dokument će, nadalje, biti osnova za daljnju razradu projekta tehničke dokumentacije na nivou glavnog projekta, a na bazi kojeg predstoji izgradnja planiranog toplovoda Kakanj-Sarajevo“, istakao je Čibukčić.\nZadovoljstvo zajedničkim sastankom tokom kojeg su razmijenjene značajne informacije i neki od modaliteta buduće saradnje na realizaciji strateških projekata zaštite okoliša od interesa za građane Kantona Sarajevo, izrazio je i direktor Toplana Sarajevo Admir Džubur.\nZaključak sastanka jeste da je osnovni zadatak predstojeće saradnje širenje sveobuhvatne mreže daljinskog grijanja, tačnije priključenje individualnih stambenih objekata sa nekontrolisanim ložištima i visokim specifičnim emisijama u zrak na kontrolisani sistem grijanja, te time ostvarenje zajedničkog cilja, a što je doprinos smanjenju zagađenja zraka u Kantonu Sarajevo.


RTCG - Radio Televizija Crne Gore - Nacionalni javni servis :: Podgorica :: Bokeška ulica uskoro dobija novi izgled\n06. 07. 2020. 14:54 >> 15:01 1\nJavnim pozivom je, kako obavještavaju u Glavnom gradu, obuhvaćeno izvođenje pripremnih i zemljanih radova, saobraćajne signalizacije, hidrotehničkih instalacija, atmosferske kanalizacije, elektro-tehničkih radova.\n"Ulica će biti popločana granitnim kockama, dok će trotoari biti prekriveni kamenim pločama sa postojećim drvećem koje se nalazi u trotoaru sa obje strane ulice. Takođe, projektovane su rampe za lica sa invaliditetom", naglašavaju u Glavnom gradu.\nBokeška ulica je, kako podsjećaju, od kraja prošle godine zatvorena za saobraćaj u skladu sa namjerom Glavnog grada da se uži centar postepeno pretvori u pješačku zonu.\n"Realizacijom ovog projekta jedna od najpoznatijih i najposjećenijih ulica u Podgorici, imaće adekvatnu namjenu tako što će dobiti potpuno novi izgled kao dio zone koji će koristiti isključivo pješaci. Rok izvođenja radova je 120 kalendarskih dana od dana uvođenja izvođača u posao. Ponude se predaju radnim danima od 10 do 13 sati, zaključno sa 17. avgustom do 13 sati", navodi se u saopštenju.\nJavno otvaranje ponuda, kome mogu prisustvovati ovlašćeni predstavnici ponuđača sa priloženim punomoćjem potpisanim od ovlašćenog lica, održaće se 17. avgusta u 14 sati, u prostorijama Agencije za izgradnju i razvoj Podgorice na adresi Ul. Jovana Tomaševića 2A.\nGlavni grad Podgorica Bokeška ulica


Novinarke protiv nasilja: Odgovorno izveštavanje neophodno i u emisijama sa zabavnim sadržajem\nVoditelji TDI radija reagovali su, u svojoj emisiji, odobravanjem i smehom na temu seksualnog nasilja. Tim povodom oglasila se grupa Novinarke protiv nasilja prema ženama koja je skrenula pažnju na odgovornost medija da spreče normalizovanje štetnih oblika ponašanja.\nGrupa „Novinarke protiv nasilja prema ženama” ukazala je u saopštenju da se odgovorno izveštavanje ne odnosi samo na ozbiljne medijske sadržaje, već i na one zabavnog karaktera.\n„Povod za našu reakciju jeste ponašanje dvojice voditelja TDI Radija koji su čitali odgovore slušalaca na pitanje šta bi radili da su nevidljivi. U najmanje dve poruke, odgovori slušalaca sadržali su želju za seksualnim uznemiravanjem i napastvovanjem žena. Reakcije voditelja bile su smeh i odobravanje”, objašnjava se u saopštenju.\nJoš se dodaje da je TDI radio kasnije uklonio emisiju i da su se voditelji izvinili, ali da je u izvinjenju „mnogo veća pažnja posvećena napadima koje oni sada trpe na društvenim mrežama, nego samom incidentu, a nigde se ne vidi da autori razumeju gde su pogrešili”.\nNovinarke protiv nasilja podsetile su da umanjivanje i ismevanje nasilja prema ženama izaziva ponovnu traumatizaciju žena sa iskustvom nasilja, te da je etička obaveza medija da u tome ne učestvuju.\n„Plasiranje ovakvih sadržaja, pogotovo pod maskom šale, kod žena pojačava strah od seksualnih napada i normalizacije seksualnog uznemiravanja”, dodaju one.\nNa kraju, grupa je apelovala na medije da, kada je reč o osetljivim temama, uvek imaju u vidu vlastitu odgovornost da spreče normalizovanje štetnih oblika ponašanja i da ne zaborave svoju edukativnu funkciju i elementarnu ljudskost.\nIzveštavanje o seksualnom nasilju Novinarke protiv nasilja prema ženama TDI radio\n← NDNV: Zaustaviti hajku protiv novinara Pera Jovovića, tužilaštvo neka reaguje\nNovinaru portala Nova.rs Peru Jovoviću i njegovoj porodici prećeno smrću na društvenim mrežama →


Nova šokantna saznanja o ubistvu Olivera Ivanovića:\nIstraga o ubistvu Olivera Ivanovića mogla bi da ode u potpuno novom i za mnoge šokantnom pravcu, zaključak je konferencije za novinare tima serijala "Rikošet - ko je ubio Olivera", održane 4. jula u Medija centru u Beogradu. Njegovu likvidaciju organizovao je sam VRH SRBIJE, novinarima koji su na tragu istine preti se smrću.\nNa konferenciji su trebali da govore producenti serijala Goran Marković i Saša Mirković, no kako oni nisu bili prisutni njihova mesta zauzeli su predstavnici Ujedinjenih fantoma.\nKonferencija je otvorena čitanjem saoštenja međunarodnog uredničkog kolegijuma serijala u kome je navedeno da su nakon dva meseca istaživačkog rada novinara i saradnika na terenu došli do neverovatnih podataka i izjava koje im pomažu da kroz dokumentarni serijal "Ricochet special - who killed Oliver?" ukažu i pomognu zvaničnim istražnim organima koji imaju nadležnost za otkrivanje počinioca i nalogodavaca ubistva Olivera Ivanovića.\n- Međunarodni novinari istraživači koji čine tim Rikošeta zajedno s producentima ovog serijala, ne upuštaju se u dnevno politička spinovanja, koji imaju samo jedan cilj, a to je da zataškaju ko je i zašto ubio Ivanovića. Napominjemo da smo pod strahovitim pritiskom od strane organizovane kriminalne grupe koja je neposredno umešana u ubistvo Olivera, a povezana je sa zvaničnicima i političarima, kako s teritorije centralne Srbije, tako i s prostora Kosova i Metohije. Pod posebnim pritiskom su producenti serijala jer su njihova imena poznata javnosti, a to su Goran Marković i Saša Mirković, kao i jedan od urednika Rikošet tima Predrag Popovića. Zbog toga smo tražili i ponovo zahtevamo od organa međunarodne zajednice zaštitu, kako naših novinara tako i naših producenata - navedeno je u saopštenu međunarodnog uredničkog kolegijuma.\nU saopštenju je napomenuto i kako su od početka rada "neprestano izloženi medijskim spinovima i osudama''.\n- Mogli ste do sada da čujete da naš serijal plaća Tači, CIA, strane službe nekih zemalja i određene opozicione strukture iz Srbije. Njihov interes da na ovakav način unapred osuđuju i blate rad našeg tima je da zaštite samo sebe od činjenica koje ćemo u serijalu izneti, a koje neposredno ukazuju na njihovu umešanost u pripremu, izvršenje i zataškavanje zločina - napisano je u saopštenju.\nTim Rikošeta iskoristio je ovu priliku da ekskluzivno otkrije neke detalje iz svog dvomesečnog rada.\nNaime, oni navode kako čaure pronađene na mestu ubistva Olivera Ivanovića ne odgovaraju oružju kojim je izvršeno ubistvo, jer po nalazima nemačkih stručnjaka, čaure ne odgovaraju zrnima kojim su načinjene ulazne rane.\n- Tu informaciju ima i MUP Srbije, kao i nadležne institucije na KiM. Kao što je javnosti poznato, došlo je do pomeranja čaura od strane određenih zvaničnih lica neposredno nakon zločina - stoji u saopštenu međunarodnog uredničkog kolegijuma serijala.\nOni su, takođe, otkrili kako su došli do podataka da su neki ljudi iz neposrednog okruženja Ivanovića učestvovali u pripremi njegovog ubistva, te kako su reakcije javnosti i medija nakon saznanja o ubistvu pažljivo isplanirana i projektovana od strane nekih medijskih tajkuna, kao i predstavnika jedne zvanične političke opcije kako na KiM, tako i u Srbiji.\nMeđunarodni urednički kolegijum serijala u saopštenju za medije navode i kako Rikošet istražuje pod kojim okolnostima se na mestu zločina nakon samo 15 minuta našao samo jedan novinar (Mladen Mijatović, TV Pink), te kako su predstavnici BIA po svedočenju njihovih sagovornika uzimali telefone Oliverovim bliskim saradnicima i pretili im da ne smeju da otkriju s kim je Oliver bio u komunikaciji od srpskih zvaničnika.\n- Takođe, po iskazima naših sagovornika, odnos između Olivera i Milene Popović (Ivanović) nije bio takav kakav se javnosti predstavlja. Otkrili smo da je Oliver imao inicijativu za formiranje jedinstvene liste lidera Srba sa KiM, koja očigledno nije odgovarala određenim političkim opcijama. Jedan politički funkcioner iz Beograda je imao intenzivne kontakte s gospođom Milenom Popović - stoji u sopštenju međunarodnog uredničkog kolegijuma serijala.\n(Kako istraživači Magazina Tabloid saznaju, gospođa Milena je dugo održavala seksualne odnose sa jednim srpskim funkcionerom, potkaziovala je Olivera Aleksandru Vučiću sa kojim se često sastajala, a danas je zaposlena kao savetnica premijerke Brnabić. Direktno je odgovorna za Oliverovu smrt, jer ga je targetovala kao opasnog Vučićevog protivnika, mada to Oliver nije bio)\nU saopštenju stoji i kako je Oliver prijavio pretnje koje je dobijao, čak i označavao u medijima onog ko bi mogao da mu oduzme život.\n- Zvanična istraga nije još uvek saopštila kome je sve Oliver prijavio pretnje upućene njemu. Serijal se detaljno bavi i razlogom zašto je oduzeta sloboda Oliveru Ivanoviću, po čijem zahtevu posle toliko godina i kome je odgovaralo da ovaj lider Srba sa KiM bude na taj način uklonjen sa političke scene - napisali su oni u saopštenju.\nPravo na premijerno televizijsko emitovanje ima jedna od najvećih kuća u svetu, serijal će na sajtu Rikošeta biti dostupan tek nakon emitovanja te televizijske kuće.\n- Na našem sajtu serijal će biti dostupan svim ljudima koji žele da saznaju istinu o ovom mučkom i svirepom zločinu - takođe je napisano u saopštenju međunarodnog uredničkog kolegijuma serijala.\nNa preskonferenciji novinarima se obratio i Predrag Popović, novinar i glavni urednik dokumentarca. On je u svom saopštenju povukao paralelu između ubistva Olivera Ivanovića i ubistva Slavka Ćuruvije.\n- Nažalost, u vreme kad održavamo ovu konferenciju i kad privodimo kraju rad na serijalu Rikošeta "Ko je ubio Olivera Ivanovića?", privodi se kraju i suđenje optuženim za ubistvo Slavka Ćuruvije. Paralele postoje i vrlo su značajne, pre svega zbog ljudi koji su tad bili na vlasti i danas su na vlasti. Ima li su značajnu ulogu u vođenju policijske, pravosudne i medijske kampanje koja je 11. aprila 1999. godine završena streljanjem Slavka Ćuruvije, vlasnika i glavnog urednika Dnevnog telegrafa i magazina Evropljani. Kad se pogledaju saopštenja, kad se pogledaju propagndne poruke koje su upućivane nekoliko meseci pred ubistvo Olivera Ivanovića, šta se sve dogodil, za njega šta su sve govorili i kampanja kojoj je bio izložen Slavko Ćuruvija tokom progona, vidi se da je rukopis isti, da se ništa nije promenilo, iste kvalifikacije, iste rečenice. U pojedinim saopštenjima mogu samo da se zamene imena gde se pominje Ćuruvija kao strani plaćenik, domaći izdajnik, na isti način nedavno pominjao se i Oliver Ivanović - rekao je Popović.\nOn je naglasio kako paralela postoji između policijske i pravosudne strukture.\n- Oliver Ivanović je imao sreću da je bio pritvoren neko vreme, ako tako možemo da kažemo, na Kosovu je proveo četiri godine u zatvoru, a Slavko Ćuruvija je 1999. bio osuđen na zatvor. To pokazuje u kakvom apsurdnom vremenu mi danas živimo. Ćuruvija je bio osuđen po tužbi Milovana Bojića, zbog teksta čiji nije autor, nije u to vreme bio ni glavni urednik Dnevnog telegrafa, nije bio ni direktor... Bez ikakvih odgovornih funkcija u Dnevnom telegrafu, po tužbi Milovana Bojića, Ćuruvija je bio osuđen na pet meseci zatvora. Kaznu nije odslužio, jer je u međuvremenu ubijen - objasnio je Popović.\nTreći slučaj, za koji je takođe upriličeno saopštenje za novinare, jeste slučaj Saše Mirkovića, protiv koga je pokrenut krivični postupak od strane grada Zaječara, a postupak je pokrenuo gradonačelnik Zajačera Boško Ničić.\nNovinarima se obratila advokatica Nataša Tošić. Ona je navela kako je njen branjenik takođe dobijao pretnje smrću, poslednju 27. juna ove godine. To traje od dana kada je počeo rad na ovom serijalu "Ko je ubio Olivera Ivanovića", čiji je on jedan od glavnih producenata.


Aplikacija "FilterApp" vec ima 2.000 aktivnih korisnika\nizvor: agencije foto: 04.07.2017\nPrvu mobilnu aplikaciju posvećenu kulturi - "FilterApp" Beograđani i posetioci srpske prestonice skinuli su više od 2.000 puta sa "Google Play" prodavnice, za samo 20 dana od njenog zvaničnog lansiranja.\n"FilterApp" je za korisnike Android telefona dostupan od 20. juna kada je ekipa od 10 mladih ljudi predstavila svoj prvi stratap projekat u Startit centru.\nPreko 2.000 aktivnih korisnika aplikacije svakodnevno pretražuje kulturnu ponudu Beograda koja uključuje pregled beogradskih pozorišta, bioskopa, galerija, muzeja, kulturnih centara, festivala, zadužbina kao i svih njihovih dešavanja i manifestacija.\nDa su građani zainteresovani za kulturu i da im je ovakva aplikacija bila potrebna, svedoče i ocene na "Google Play" prodavnici, gde je 63 od 66 korisnika aplikaciji dalo najvišu ocenu 5.\nZnačaj ove aplikacije za kulturu grada i države prepoznalo je i Ministarstvo kulture i informisanja Republike Srbije, koje je i zvanično podržalo tim "FilterApp".\nNa ovoj aplikaciji trenutno se može pronaći više od 100 ustanova i institucija kulture u Beogradu, kao i njihovi repertoari i programi, a najavljuje se da će ih do kraja godine biti i preko 150.\nTrenutni prioritet mladog tima je prikupljanje sredstava za izradu verzije koja će pružiti mogućnosti pretraživanja kulturnih sadržaja korisnicima iPhone telefona, što se može očekivati u poslednjem kvartalu 2017. godine.\nŠta sve razvijaju srpski programeri Teslin rođendan – Dan nauke u Srbiji Balkan i EU, možemo li izaći iz rominga?


Održan “Bambi fest” u Kuli\nIPARD Mera 3 – Investicije u fizičku imovinu koje se tiču prerade i marketinga poljoprivrednih proizvoda i proizvoda ribarstva\nObjavio u 29. marta 2018.\nViše od osam stotina dece iz opštine Kula učestvuje na trodnevnoj manifestaciji „Bambi fest” kojom se obeležava dan predškolske ustanove „Bambi”.\nVeć 23 godine najmlađi Kuljani krajem marta proslavljaju rođendan svojih vrtića i predškolske ustanove manifestacijom “Bambi fest”. Rođendanska proslava traje tri dana i obeležava se u svih 11 odeljenja, u šest naseljenih mesta opštine Kula, a ovogodišnji “Bambi fest” otvorili su mališani iz najbrojnijeg vrtića iz Kule.\nDeca iz mlađih i starijih vaspitnih grupa zajedno sa vaspitačima pripremaju plesne, scenske i muzičke tačke, kao i recitale i dramatizacije. Deca nastupaju dva puta, prepodne za svoje vršnjake, a poslepodne za roditelje. Vesna Jovović, direktorica Predškolske ustanove „Bambi” iz Kule kaže da je zamisao da se „Bambi fest” održi u svim domovima kulture u opštini.\n“Cilj te manifestacije jeste da i decu i roditelje dovedemo u Kulturni centar, u dom kulture u svim naseljenim mestima opštine Kula da znaju da se tu nešto lepo dešava. Ne znamo nikad ko će od njih postati pevač, glumac, umetnik…,” rekla je Jovović.\nAgota Sabo iz organizacionog odbora „Bambi festa” dodaje da se poseban akcenat stavlja na kostime i scenografiju koju pripremaju zajedno sa roditeljima.\n“Sve naše tačke proizilaze iz našeg rada, vaspitno-obrazovnog rada i mi gledamo interesovanja dece i njhove sposobnosti. Da li su to neke dramske aktivnosti, muzičke, u skladu sa tim vaspitači u dogovoru sa decom biraju šta će da prikažu na „Bambi festu.”\nPrvog dana „Bambi festa” otvorena je i izložba dečijih radova na temu „Putujemo, maštamo” na kojoj su najmlađi slikari iz Kule nacrtali svoja putovanja iz snova.\nU pripremi festivala učestvovalo je više od 50 vaspitača i stručnih saradnika, a za tri dana „Bambi fest”-a nastupilo je više od osam stotina dece uzrasta od četiri do sedam godina.


Kvadrat polovnog stana u Banja Luci i do 4.000 KM - Moj novi stan\nTržište nekretnina u Republici Srpskoj od početka pandemije ne miruje, potražnja ne jenjava, a cijene kvadrata konstantno rastu. I dok se kupci nadaju skorijem padu, stručnjaci smatraju da niže cijene ne da nema ni na vidiku, nego da se opet očekuje dodatni skok cijena.\nPočetne cijene kvadrata u staroj gradnji u Republici Srpskoj kreću se od 1.200 KM pa do 2.200 KM, dok je cijena novih stanova od 2.200 KM do 4.000 po metru kvadratnom. Kupci su uglavnom ljudi koji dolaze iz inostranstva i mladi bračni parovi.\nViše cijene su uzrokovane povećanom potražnjom, ali i poskupljenjem građevinskog materijala. Za očekivati je dalji rast cijena i u narednom periodu, ali sve će to ipak zavisiti od tendencija na samom tržištu, odnosno ako cijene energenata, struje, gvožđa i svih ostalih materijala nastave da skaču – doći će i do rasta cijena stanova.\nCijena stanova stare gradnje u Banja Luci iznose od 2.200 KM pa naviše, dok kvadrat u novoj gradnji iznosi od 2.600 KM do 4.000 KM, zavisno od naselja u kojem se nalazi.\nMeđutim, pregledom oglasa, u Banjaluci smo pronašli i već korišten stan od 85 kvadrata koji se sa garažnim mjestom prodaje po cijeni od 358.000 maraka, ili oko 4.000 maraka po kvadratu.\nŠto se tiče nekretnina iz stare gradnje sve zavisi od lokacije, ali i od toga u kakvom je stanju, odnosno koliko je dodatno novca potrebno uložiti u renoviranje. Najveća potražnja je za dvosobnim stanovima, iako se najbrže prodaju jednosobni.\nprethodniTOP 10 Luksuznih nekretnina u zemljama Zapadnog Balkana (cijene do 11.000 EUR/m2)\nsledećiStan na dan Banja Luka, postao stan na sat


Papa u bivšoj ratnoj zoni Kolumbije zove na mir i praštanje\nBeta 8. septembra 2017. 19:15\nPapa Franja otputovao danas u kolumbijsku oblast koja je nekad bila pod opsadom levičarskih pobunjenika da se moli za žrtve dugogodišnjeg sukoba u toj zemlji i pozove ih da prevazidju žalost time što će oprostiti svojim ranijim napadačima.\nCentralni dogadjaj tokom papinog boravka u gradu Viljavisensio je po navodima Vatikana „velika molitva za nacionalno pomirenje“. To će svakako biti vrlo emocionalni skup za papu Franju kome je pomirenje centralna tema petodnevne posete Kolumbiji koju je obćao da će posetiti posle potpisivanja prošlogodišnjeg mirovnog sporazuma sa Revolucionarnim oružnim snagama Kolumbije (Fark).\nTom dogadjaju prisustvovaće hiljade žrtava iz raznih krugova, od vojnika koji su izgubili udove pri raščišćavanju mina, majki čiju decu su pobunjenici prisilno regrutovali i koja više nikad nisu vidjena, i farmera koje su desničarske paravojne grupe oterale sa sopstvene zemlje.\nOčekuje se da će prisustvovati i bivši pobunjenici, ali Vatikan i kolumbijski organizatori nisu dali naznaku da li će vodjstvo Farka biti tamo ni da li će se uopšte sastati s papom tokom njegove posete. To pokazuje koliko su sveže rane od sukoba i koliko je osetljivo svako javno pojavljivanje bivših gerilaca koje prezire veliki deo stanovništva.\nUoči tog dogadjaja bivši komandant Farka Rodrigo Londono, poznatiji po svom ratnom imenu Timošenko, objavio je javno pismo papi u kome je zatražio njegov oproštaj.\n„Vaša česta podsećanja na neizmerno milosrdje Boga pokreću me da molim za vaš oproštaj za bilo kakve suze ili bol koji smo naneli kolumbijskom društvu ili nekim od njegovih pojedinaca“, napisao je on.\nLondonono, dugogodišnji pobunjenički komandant koji je na lečenju na Kubi posle moždanog udara, rekao je da žali što ne može da bude prisutan prilikom papine posete.\nU drugom znaku da papina poruka pomirenja možda stiže do duboko polarizovane zemlje gradonačelnik Medelina potvrdio je da će predsednik Huan Manuel Santos u subotu biti na misi u drugom po veličini kolumbijskom gradu zajedno sa svojim prethodnikom i rivalom predsednikom Alvarom Uribeom. Ranije su njih dvojica odbijali da se bilo gde pojave zajedno na dogadjajima sa papom.\nNa mestu gde se organizuje molitva pomirenja biće postavljena statua Hrista spasena iz crkve bombardovane pre 15 godina, kao moćni podsetnik o besmislenom političkom nasilju u kome je više od 250.000 ljudi izgubilo život a milioni su raseljeni. Nekoliko afrokolumbijskih stanovnika siromašnog grada Bohaja putovali su čamcem, avionom i autobusom da donesu skromnu statuu u Viljavisensio da bi papa mogao da je blagoslovi.\nPre molitve papa Frnanja beatifikovaće dva sveštenika koja se identifikuju sa kolumbijskim sukobom. Papa je rekao da su ubijeni zbog mržnje za njihovu veru.\nViljavisensio je takodje dobra lokacija gde papa može da razmatra još jednu od svojih glavnih preokupacija a to je životna okolina. Mesto se nalazi na ivici kišne šume Amazona. Grad koji je nekad bio nazadan transformisan je ekonomskim procvatom sa smirivanjem sukoba, i dolaskom naftnih kompanija i multinacionalnih poljoprivrednih kompanija.\nPre nego što papa Franja ode on će zasaditi drvo kod krsta pomirenja u znak novog života, čime će povezati životnu sredinu sa glavnom temom njegove posete Kolumbiji, pomirenjem.


Brus ONLINE - Spasioci GSS Srbije održali obuku nastavnicima u školi na temu „Planinarstvo - boravak u prirodi“\nSpasioci GSS Srbije održali obuku nastavnicima u školi na temu „Planinarstvo - boravak u prirodi“\nOvčar banja 06.04.2021. Spasioci Gorske službe spasavanja zajedno sa Planinarskim savezom Srbije obučavali su nastavnike iz nekoliko osnovnih škola, iz centralne i zapadne Srbije, na temu „Planinarstvo - boravak u prirodi“.\nObuka je održana u Ovčar banji, kako bi se nastavnici što bolje pripremili za rad sa decom na novom slobodnom izbornom predmetu, koji će u saradnji sa Ministartsvom prosvete, biti ponuđen učenicima petih razreda.\n„Smatramo da bi nova nastavna aktivnost „Planinarenje i aktivnosti u prirodi“ mogla mnogo da doprinese većoj fizičkoj aktivnosti dece, ali i većoj zainteresovanosti za odlazak u prirodu i planinarenje. Naravno, treba biti svestan svih opasnosti koje planina može da donese, ali uz dobru edukaciju rizici se svode na minimum“, rekao je Boško Mihailović, spasilac Gorske službe spasavanja.\nPlaninarski savez Srbije, kroz komisiju za rad sa mladima, ovakvim obukama želi da osigura održivost predmeta „Planinarstvo - boravak u prirodi“ na duge staze , kao i sam kvalitet izvođenja nastave.


Beta\t 25. oktobra 2015. 11:05\nCrnogorska policija rasterala je suzavcem u subotu uveče opozicione demonstracije u centru Podgorice, pošto su demonstranti bacali pirotehnička sredstva i čvrste predmete na policiju rasporedjenu pred Skupštinom Crne Gore.\nDemonstranti su počeli da bacaju predmete na policiju pošto je poslanik opozicionog Demokratskog fronta (DF) Slaven Radunović rekao da će čekati „još deset minuta“ da predsednik Skupštine Ranko Krivokapić odobri ulazak poslanicima DF na glavni ulaz u zgradu parlamenta. Pošto se to nije dogodilo, iz redova demonstranata usledili su napadi na pripadnike policije.\nCrnogorska policija privela je sinoć lidera Nove srpske demokratije Andriju Mandića i Slavena Radunovića o čemu je izvestila državna Televizija Crne Gore. Vladajuća Demokratska partija socijalista ocenila je da je opozicioni Demokrarski front svojim protestom u subotu ispred zgrade Skupštine Crne Gore “napao državu”.


NACRT ZAKONA O VISOKOM OBRAZOVANJU: Resorno ministarstvo razmatra primjedbe sa javnih rasprava\nMinistar prosvjete i kulture Republike Srpske Dane Malešević izjavio je da Ministarstvo prosvjete i kulture razmatra primjedbe sa javnih rasprava o Nacrtu zakona o visokom obrazovanju i da će sve čiji je cilj unapređenje kvaliteta biti unesene u prijedlog zakona o visokom obrazovanju.\nMalešević je istakao da je Ministarstvo opredijeljeno da radi na izradi prijedloga zakona o visokom obrazovanju i njegovom upućivanju u dalju proceduru, bez obzira na zaključke proširenog Kolegijuma Univerziteta u Banjaluci kojim je traženo da se sve aktivnosti u izradi zakona vrate na početak i formira nova radna grupa.\nOn je naglasio da je Ministarstvo prosvjete i kulture dobilo niz konstruktivnih, pojedinačnih primjedaba od nastavnika i saradnika visokoškolskih ustanova, koje će biti uvrštene u prijedlog zakona o visokom obrazovanju.\n"U interesu je Ministarstva prosvjete i kulture da bude unaprijeđen kvalitet visokog obrazovanja, usaglašen novi zakon o visokom obrazovanju sa Strategijom, te da budu zaštićeni interesi studenata jer dvije odredbe važećeg zakona o visokom obrazovanju bitne za studente prestaju da važe na kraju ove akademske godine", rekao je Malešević.\nOn je podsjetio da je Univerzitet u Banjaluci od početka bio uključen u izradu Nacrta zakona o visokom obrazovanju, te da je tadašnji prorektor za naučnoistraživački rad i razvoj redovno učestvovao u radu radne grupe.\n"U toku sprovođenja procedure izbora rektora Univerziteta u Banjaluci, a s obzirom da je prorektor bio kandidat za rektora, podnio je ostavku na članstvo u radnoj grupi. Nakon toga, Univerzitet je svog generalnog sekretara imenovao za novog člana radne grupe. Dakle, predstavnici Univerziteta trebalo je da usaglase stavove na svojoj visokoškolskoj ustanovi i zastupaju ih u radu radne grupe", dodao je Malešević.\nPrema njegovim riječima, redovno su analizirana zakonska rješenja iz oblasti visokog obrazovanja iz regiona, a članovi radne grupe iz Ministarstva su pripremali uporedni prikaz zakonskih rješenja iz regiona o pojedinim pitanjima.\n"Nakon što je radna grupa sačinila prednacrt zakona o visokom obrazovanju, dostavila ga je zainteresovanim licima radi davanja pisanih primjedaba ili sugestija. Dobili smo potpuno oprečne stavove nastavnika i dekana o istom pitanju, odnosno uslovima za izbor u zvanja, integrisani univerzitet, finansiranje, a koji su bili suprotni prijedlozima rukovodstva Univerziteta", naveo je Malešević.\nOn je napomenuo da su sve primjedbe koje su stigle na prednacrt zakona dostavljene javnim univerzitetima i da je zatraženo da Senat univerziteta, kao najviše akademsko tijelo na visokoškolskim ustanovama, dostavi u roku od 15 dana jedinstvene stavove o ovom aktu.\nMinistar prosvjete i kulture naveo je da resorno ministarstvo nikada nije dobilo odgovor na dostavljeni akt od senata javnih univerziteta, što govori o činjenici da visokoškolske ustanove nisu mogle usaglasiti stavove o ključnim pitanjima u oblasti visokog obrazovanja.\n"Dakle, niti jedan od senata javnih visokoškolskih ustanova nije uspio da usaglasi i dostavi jedinstvene stavove svih organizacionih jedinica o prednacrtu zakona o visokom obrazovanju", rekao je Malešević.\nPrema njegovim riječima, prilikom izrade Nacrta zakona radna grupa se rukovodila strateškim ciljevima propisanim tadašnjim Prijedlogom strategije, a koji je usvojen u aprilu 2016. godine.\n"Nije nam jasan stav Univerziteta u Banjaluci iskazan u zaključku proširenog Kolegijuma, kojim traži formiranje nove radne grupe, u kojoj će odgovarajuće mjesto naći predstavnici javnih univerziteta, te da će ponuditi članove ekspertske radne grupe koja će pristupiti izradi novog nacrta zakona jer je ova institucija predložila svog predstavnika u radnu grupu i to tadašnjeg prorektora, a nakon njegovog podnošenja ostavke iz ličnih razloga svog generalnog sekretara", dodao je Malešević.\nOn je podsjetio da su u toku procesa izrade Nacrta zakona, dva predstavnika Univerziteta u Banjaluci aktivno učestvovala u radu radne grupe i nisu stavljali primjedbe na rad.\n"Da li će i u slučaju eventualnog formiranja nove radne grupe, Univerzitet u Banjaluci aktivno učestvovati u postupku izrade teksta nacrta zakona, a nakon toga opet iskazati nepovjerenje svojim članovima i tako unedogled", upitao je Malešević.\nIzvor: Vebsajt RTRS, 17.08.2016.


U parku Hastahana danas počinje street basket turnir „Pan 3 na 3“ – Sport Centar U parku Hastahana danas počinje street basket turnir „Pan 3 na 3“ – Sport Centar\nU subotu, počevši od 15 sati, igraju se utakmice osmine finala a u 19 sati bit će održano i takmičenje u šutiranju za 3 poena. Najbolji šuter trica osvaja novčanu nagradu od 300 KM.\nNajviše uzbuđenja učesnike i publiku očekuje u nedjelju kada su predviđene utakmice četvrtfinala, polufinala, takmičenje u zakucavanju i naravno finale „Pan 3 na 3“ street basket turnira. U nedjelju start je, također, planiran u 15 sati a finalna utakmica igrat će se u 19 sati.\nZa najbolje ekipe Pan je osigurao i vrijedne novčane nagrade. Pobjednički tim osvaja novčanu nagradu od 1. 500 KM, a drugoplasirana ekipa kući odlazi sa 500 KM. Posljednjeg dana turnira publika će moći uživati i u najboljim zakucavanjima, gdje pobjednika ovog tamičenja očekuje novčana nagrada od 300 KM.\nI za navijače, koji su pozvani da u što većem broju prate uzbudljivo takmičenje 22 ekipe u street basketu, Pan je osigurao zanimljive nagrade.\nPrvi sarajevski „Pan 3 na 3“ street basket turnir igrat će se na obnovljenom košarkaškom igralištu parka Hastahana. Obnovu terena pomogla je kompanija Carlsberg BH, koja učestalo ulaže u razvoj sporta i sportske infrastrukture u lokalnim zajednicama.\nPrvi sarajevski „Pan 3 na 3“ street basket turnir oduševio igrače i publiku\nAutor: Sport Centar, jul 23, 2018


(VIDEO) Dačić sa ambasadorom Kube: Poslaničke grupe prijateljstva - 24vesti\n(VIDEO) Dačić sa ambasadorom Kube: Poslaničke grupe prijateljstva\nPredsednik Narodne skupštine Ivica Dačić i ambasador Kube Gustavo Trista del Todo izrazili su želju da se dosadašnja odlična saradnja dve zemlje nastavi i produbi na svim nivoima.\nDačić je tokom sastanka rekao i da će se lično angažovati na produbljivanju saradnje posebno kada je reč o parlamentarnoj saradnji, saopšteno je iz kabineta predsednika Narodne skupštine.\nPredsednik parlamenta je informisao ambasadora da je u Skupštini nedavno formirana Parlamentarna grupa prijateljstva sa Kubom, koja broji 51 člana i na čijom čelu je poslanik Ljubomir Stojimirović.\nNaveo je da će daljem produbljivanju i jačanju parlamentarne saradnje nesumnjivo doprineti aktivnosti Poslaničkih grupa prijateljstva, ali i redovna razmena poseta predsednika parlamenata, kada epidemiološka situacija to dozvoli.\nKubanski ambasador je izrazio zadovoljstvo zbog toga što je Poslanička grupa prijateljstva sa Kubom u ovom sazivu Skupštine brojnija i istakao da bi želeo da se sastane sa članovima Grupe u cilju intenziviranja saradnje između dva parlamenta.\nUručio je Dačiću čestitku predsednika Narodne skupštine Estebana Lasa Fernandeza povodom stupanja na novu funkciju i lično mu čestitao izbor za predsednika Narodne skupštine poželevši mu puno uspeha u rukovođenju najvišim predstavničkim telom Republike Srbije.\nDel Todo je izrazio i želju da se dosadašnja odlična profesionalna i lična saradnja nastave i tokom novog mandata.


Redovna akcija dobrovoljnog davanja krvi u Požarevcu • Poportal\nRedovna akcija dobrovoljnog davanja krvi u Požarevcu\nPrethodne godine Grad Požarevac je devetu godinu zaredom bio najhumaniji grad po ostvarenom nivou davanja krvi u odnosu na broj stanovnika, a Požarevljani su juče u prostorijama Crvenog krsta opravdali svoju titulu u već drugoj redovnoj akciji dobrovoljnog davanja krvi u ovoj godini.\nNa akciju je došlo 104 dobrovoljna davaoca, a ukupno je prikupljeno 91 jedinica krvi za potrebe lečenja pacijentima u požarevačkoj bolnici, Kliničkoj centru i bolnici u Beogradu.\nSekretar Crvenog krsta Požarevac, Saša Obradović za Poportal objašnjava da tokom letnjih meseci i zimi oko praznika može da se desi da broj davanja krvi smanji, ali je upravo u tim mesecima prethodne godine Požarevac prikupio najviše procenata krvi.\n„Upravo u tim mesecima naš grad je prikupio najviše procenata krvi, pa smo kao organizacija prvi put 2019. godine dobili dve plakete za najhumaniji grad.“ – ističe Obradović\nRedovna akcija dobrovoljnog davanja krvi vršiće se svakog ponedeljka u prostorijama Crvenog krsta, a osim što ovaj humani čin može nekome da spasi život, isto tako može da bude koristan i za zdravlje davaoca, zaključuje Obradović.\nNova Odluka Skupštine Požarevca: U grob bez dragocenosti\nSunce će na Aljasci ponovo zasijati u januaru 2020. godine\n01/12/2019 01/04/2020 P.Radovanović


Korupcija lekara, prijava SMS-om\nGrađani SMS porukom mogu prijaviti korupciju u zdravstvu\nGrađani Srbije od danas će korupciju u zdravstvu moći da prijave putem SMS poruke, na broj telefona 061 24 444 24, po ceni standardne poruke.\nMinistarka zdravlja Slavica Ðukić-Dejanović je rekla da se ministarstvo zdravlja sa zadovoljstvom uključilo u ovoj projekat, a stalni koordinator UN u Srbiji Vilijam Infante pozdravio napore vlade u borbi protiv korupcije i naglasio da zajedno"udaraju u bubanj" gde su najveći rizici za korupciju.\nÐukić-Dejanović je navela da sama činjenica da je percepcija građana da korupcije ima najviše među političarima, a zatim među zdravstvenim radnicima bila "crveno svetlo" za Ministarstvo zdravlja i celu vladu da preduzmu određene korake.\n- Ovo ministarstvo se uhvatilo u koštac sa tim problemima i testirali smo gde ima najviše korupcije i ocene su bile da je to kod javnih nabavki i kod zapošljavanja - navela je ministarka zdravlja.\nCentralizovane javne nabavke i prethodne izmene Zakona o zdravstvenoj zaštiti i zdravstvenom osiguranju, ali i Zakon o javnim nabavkama su, kako je navela, neke od pretpostavki za smanjivanje korupcije na zakonodavnom planu.\nMinistarka zdravlja je dodala da je direktorima zdravstvenih ustanova sugerisano, a da će izmenama Zakona o radu biti insistirano da se putem konkursa zapošljavaju ljudi u zdravstvu.\nOsim tendera i zapošljavanja, Ðukić Dejnović je ukazala da je percepcija stručnjaka bila da korupcije ima i kod stavljanja lekova na listu RFZO.\n- Napravljena je centralizovana komisija, niko ne može biti i u stručnoj republičkoj komisiji i u komisiji RFZO. Sada imamo različite ljude koji su jedni drugima kontrola u procesu stavljanja jednog leka na listu lekova - naglasila je ona.\nInfante je pozdravio napore vlade u borbi protiv korupcije i naglasio da više ljudi veruje ovoj vladi danas nego ranije, jer je vlada počela da ponavlja poruku o nultoj toleranciji na korupciju i da niko neće biti pošteđen.\n⇐ Svaki drugi stanovnik Srbije ima povišen krvni pritisak\nPakla cigareta manje za dan života duže ⇒\nHipofiza je žlezda sa unutrašnjim lučenjem i predstavlja naj...\nZeleni čaj pomaže u borbi protiv depresije\nVeć je nekoliko ranijih studija ukazalo da ispijanje zelenog...\nŠampanjac doprinosi smanjenju srčanih problema\nPosle istraživanja na univerzitetu u Ridingu, naučnici su do...\nDa li je bolja riba ulovljena u moru ili uzgojena riba?\nU svakom slučaju bolje je ne preterivati sa konzumacijom uzg...\nMilos Matic 04.02.2021\nPostovani dame i gospodo, da li kod vas moze da se prijavi korupcija doktora koji nije hteo da operise moju majku pa je umrela.


Evo kako roditelji mogu saznati da li su njihove matične ćelije stigle u Poljsku | roditelji.me\nFoto: Printscreen sajta famicord.eu\nRoditelji koji su matične ćelije povjerili na čuvanje švajcarskoj firmi Cryo Save, koja je nekada radila i na teritoriji Crne Gore, a nedavno je prodata poljskoj kompaniji Famicord, informaciju o tome da li su njihove matične ćelije bezbjedno stigle do poljske banke, mogu dobiti putem sajta kompanije famicord.eu.\nKako piše Blic, čim pristupe sajtu ove kompanije, automatski će im se preko cijelog ekrana pojaviti obavještenje “ako ste korisnik Cryo Save usluga, kliknite ovdje”.\nNakon toga, pojaviće im se formular koji je potrebno da popune, pa će im se u najkraćem roku javiti neko sa informacijama da li su njihove ćelije stigle do njih.\nRoditelji koji imaju ugovor sa Cryo Save-om ako im zatrebaju matične ćelije prvo moraju da se obrate Cryo Save-u, koji zatim kontaktira s poljskim Famikordom. Jedan od roditelja iz Srbije je objasnio da je Famikord pokrenuo kampanju u kojoj obaveštavaju roditelje o tome gdje se nalazi njihov uzorak i da li je uopšte bezbjedan.\nUsljed problema sa kojima se susretala ova kompanija, koja je svoje predstavništvo imala i u Crnoj Gori, nju je otkupila poljska banka matičnih ćelija Famikord u koju je i transportovano oko 250.000 matičnih ćelija koje su ranije čuvane u Švajcarskoj, bez znanja i dopuštenja ljudi čije su ćelije čuvane, a brojne malverzacije dovele su do toga da švajcarsko Ministarstvo zdravlja Cryo Save-u oduzme licencu za rad.


Džindić ministru iz KS pojasnio osnove snabdijevanja gasom\n10.01.2022 / 14:07 Ekonomija - Sastanak u Vladi\nMinistar energije, rudarstva i industrije Federacije Bosne i Hercegovine Nermin Džindić, ministar komunalne privrede Kantona Sarajevo Enver Hadžiahmetović te predstavnici Sarajevogasa i Energoinvesta razgovarali su na današnjem sastanku o problemima snabdijevanja plinom.\nUčesnici sastanka razgovarali su o nekoliko tematskih cjelina, a istaknuto je da će sve nadležne kompanije za snabdijevanje gasom nastaviti razgovore kako bi se usaglašavale povučene i naručene količine gasa iz sistema kako se ne bi došlo u situaciju da Kanton Sarajevo ostane bez gasa.\nKako je novinarima kazao Džindić, namjera je da se raspolaže s dovoljnom količinom plina koliko je i naručeno, ne smije se desiti da se naruči milion, a da se povuče 1,5 miliona ili da se naruči milion, a povuče 500 hiljada jer to može urušiti sistem.\nRazgovarano je i o mogućnosti da Kanton Sarajevo preuzme snabdijevanje plinom za to područje. Vlada Federacije BiH ponudila je mogućnost da ukoliko Kanton Sarajevo ispuni određene uvjete preuzme snabdijevanje Kantona direktno.\n- Tada bi se mogli uvjeriti kakva je ta tržišna cijena i kakve su oscilacije na dnevnom, mjesečnom i kvartalnom nivou. Time bi se eliminirali i određeni nesporazumi koji se pojavljuju kada je u pitanju formiranje cijena plina - pojasnio je Džindić.\nMinistar je potvrdio da su učesnici sastanka razgovarali o finalnoj cijeni naglašavajući da je u prošloj godini cijena plina od Gasproma prema jedinom snabdjevaču u Federaciji porasla je za 86 posto, ali je Vlada FBiH mnogo manje povećala cijenu prema ostalim snabdjevačima, uključujući Sarajevogas.\nPodsjetio je da prošle godine nije došlo do povećanja cijene plina zajedničkim aktivnostima Vlade Federacije BiH i i Kantonalne vlade koji su podnijeli trošak, a ove godine će se ponašati prema fakturama koje šalje Gasprom.\nCijena je u prvom kvartalu porasla za 11 posto prema kompanijama koje se bave snabdijevanjem, kaže Džindić, ali je i potvrdio da Vlada FBiH nije u mogućnosti ove godine nastaviti neki vid subvencioniranja.\nMinistar komunalne privrede Kantona Sarajevo Enver Hadžiahmetović smatra da je današnji sastanak bio produktivan, ali je mišljenja da je on trebao biti održan krajem decembra kako se ne bi dešavali nesporazumi predstavljeni u medijima.\nIzrazio je žaljenje zbog činjenice da Vlada FBiH ne može ići sa subvencijama, ali je najavio da bi Vlada Kantona Sarajevo trebala zasjedati u četvrtak kada bi se trebalo utvrditi koliko će Kanton Sarajevo biti u mogućnosti da subvencionira cijenu gasa.\nInače, ministar energije, rudarstva i industrije FBiH Nermin Džindić pozvao je prošle sedmice ministra Hadžiahmetovića na današnji radni sastanak kako bi zajednički riješili problematiku snabdijevanja gasom.\n- Također, izražavamo potpunu spremnost za sagledavanje svih eventualnih rezervi kada je u pitanju formiranje cijene gasa do krajnjih potrošača što obuhvata sagledavanje troškova, marži kao i organizacionih i kadrovskih optimuma i kantonalnih preduzeća - naveo je Džindić u dopisu.\nMišljenja je da je ovo zadatak koji je potrebno interno i odgovorno izvršiti, a ne činiti to putem konferencija za medije te je pozvao ministra Hadžiahmetovića da na sastanak dođe s odgovarajućim podacima, ali i da se sastanku po potrebi pridruže i njegovi saradnici.\nPredstavnici Vlade KS pozvali su ranije Vladu Federacije Bosne i Hercegovine da ih do utorka obavijeste na koji način planiraju učestvovati u subvenciji cijene plina, budući da je u posljednjih nekoliko mjeseci cijena porasla za 37,8 posto.


"Siemens Gigaset C530 bežični telefon crni" - Idealno.rs\nPočetna / Telefoni / Fiksna telefonija / Bežični telefoni / "Siemens Gigaset C530 bežični telefon crni"\nPonuda prodavnice Kliklak Racunari za proizvod "Siemens Gigaset C530 bežični telefon crni". Ispravnost cene i podataka proveri na internet stranici prodavnice.\nGigaset C530 Bezicni Telefon Crni\nbežični telefon GIGASET C530 black\nod 1.934,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za "Siemens Gigaset C530 bežični telefon crni" i izberi najbolju. Bežični telefoni iz kategorije Fiksna telefonija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda "Siemens Gigaset C530 bežični telefon crni" i vidi da li ti odgovara ili pogledaj druge proizvode brenda GIGASET. Opis i tehnički podaci proizvoda "Siemens Gigaset C530 bežični telefon crni" se mogu razlikovati od onih u internet prodavnici u kojoj obavljaš kupovinu. "Siemens Gigaset C530 bežični telefon crni" je dostupan u prodavnici Kliklak Racunari po ceni, koja je navedena pored svakog prodavca u meniju "Prodavnice".\nGarantne uslove za "Siemens Gigaset C530 bežični telefon crni" proveri u prodavnici u kojoj nameravaš da obaviš kupovinu. Slika za "Siemens Gigaset C530 bežični telefon crni" je simbolična, zato se pre kupovine u prodavnici uveri da je proizvod isti.\n"1.8 ekran, identifikacija poziva,kalendar, monitoring sobe,alarm,slike kontakata eco dect Tehnički detalji Proizvođač Gigaset Model C530 Tip Bezicni DECT Boja Crna Funkcije 1.8 ekran, identifikacija poziva,kalendar Opis / Sajt proizvođač Garancija 24 meseca"